Doa Dapat Zuriat Lelaki, Fasha Sandha Syukur Dapat Jejak Kaki Ke Tanah Suci Bersama Suami!

Sebelum ini umum tahu bahawa pelakon jelita, Fasha Sandha berangkat ke Tanah Suci untuk mengerjakan umrah bersama suaminya. Di sana, antara doa yang dipohon adalah supaya dia dikurniakan cahaya mata lelaki.

Ujar Fasha, 39, keinginan untuk menimang cahaya mata lelaki itu juga merupakan hasrat yang diidamkan oleh suaminya, Aidil Aziz selepas dikurniakan anak perempuan, Aisha Amaira yang kini berusia dua tahun enam bulan.

“Ketika mengerjakan ibadah umrah baru-baru ini, salah satu doa yang saya pohon adalah untuk mendapatkan zuriat lelaki. Sebab itu adalah permintaan suami untuk melengkapkan keluarga kami.

“Kalau ikutkan, suami sudah menyuarakan hasrat untuk anak kedua sejak tahun lalu lagi. Tapi saya terlalu sibuk dengan penggambaran drama.

“Insya-Allah, kami akan berusaha untuk anak kedua pada tahun ini dan berharap dikurniakan seorang bayi lelaki,” katanya kepada media.

Dalam pada itu, Fasha atau nama lengkapnya Nur Fasha Sandha Hassan turut melahirkan rasa syukur apabila dapat menjejakkan kaki ke Tanah Suci Mekah bagi mengerjakan ibadah umrah selepas beberapa kali tertangguh.

“Alhamdulillah, saya berada di sana selama sembilan hari. Empat hari di Mekah dan lima hari di Madinah. Saya bersyukur dapat mendoakan yang baik-baik untuk semua orang.

“Saya sangat teruja dan bersyukur apabila hasrat mengerjakan umrah buat kali pertama akhirnya terlaksana lebih-lebih lagi ditemani suami,” katanya gembira.

Kongsi Fasha, sebelum ini dia sudah lama menyatakan hasrat mengerjakan umrah, namun tidak boleh melakukannya kerana syarat pada ketika itu memerlukan dia membawa seorang mahram.

“Ketika itu saya belum berkahwin lagi. Jadi antara syaratnya saya perlu diiringi dengan mahram untuk buat umrah. Selepas saya berkahwin, seluruh dunia diserang Covid-19 pula,” jelasnya.

Untuk rekod, Fasha mendirikan rumah tangga buat kali kedua bersama Aidil pada 28 Mac 2019 dan dikurniakan seorang cahaya mata perempuan iaitu Aisha Amaira.

Sebelum itu, menerusi perkahwinan pertama Fasha bersama bekas suami, dia dikurniakan dua cahaya mata iaitu Putra Rayfal Ramli Rizal Ashram dan Putri Raysha Jemaima Rizal Ashram.


Siti Aafiyah Ilham Nama Puteri Siti Nurhaliza Dari Makkah. Wah! Sedap Nama Sesuai Maksudnya ‘Segala Yang Baik’

Sabar itu cukup mahal, sabar itu juga indah. Dan kesabaran wanita kesayangan Negara ini nyata cukup berbaloi. Selalu bersangka baik dengan Dia Yang Satu, jangan putus berdoa dan  selama 11 tahun dia  tidak pernah berhenti berharap bahkan sentiasa berdoa untuk diberi peluang menjadi seorang ibu.

Setiap hari, setiap masa bahkan setiap waktu mustajab doa dimakbulkan, beliau tidak ketinggalan untuk meminta padaNya. Allah akan berikan yang terbaik pada hari, tarikh yang betul.

Akhirnya doanya dimakbulkan. Naluri keibuan terserlah dalam diri wanita bernama Siti Nurhaliza Taruddin ini tatkala pertama kali berpeluang mendukung zuriatnya sendiri.

“Alhamdulillah, doa yang selama ini saya tadah dijawab jua dan memang inilah impian saya nantikan selama ini. Selama ini saya dok usap perut dan kini sudah ada di depan mata. Mendidik anak bukan mudah tetapi ia amanah dan dugaan pada kita. Saya sentiasa ingatkan diri untuk berikan yang terbaik untuk anak.

“Pengalaman melahirkan secara pembedahan dan alhamdulilah walaupun tumpah darah, tetapi hari ketiga dah kuatkan diri dan semangat untuk berjalan. Tiada apa yang lebih kuat sebagai  seorang wanita apabila melahirkan kerana apabila melihat bayi di depan mata memang segala kesakitan hilang.

“Saya sentiasa berdoa semoga diberi peluang untuk menjadi seorang ibu, menikmati pengorbanan seorang ibu dan doa saya selama 11 tahun untuk memberi peluang saya menjadi seorang ibu akhirnya dimakbulkan. Walaupun menanti bertahun namun Allah mendengar doa itu dan saya amat bersyukur dan berterima kasih kepada ibu kerana melahirkan saya dan ibu mentua saya kerana melahirkan suami saya.

“Ini adalah satu anugerah yang sangat terindah dalam hidup saya. Saya sangat hargai dan pengalaman yang sangat nikmat walaupun ada komplikasi tetapi Allah permudahkan segalanya. Doakan yang terbaik untuk saya menjadi ibu yang baik, isteri yang mithali dan anak yang baik untuk ibu dan mentua saya. Dan saya bersyukur dengan kehadiran Siti Aafiyah Khalid dalam hidup saya dan suami.

“Aafiyah itu membawa maksud segala-gala maksud yang baik. Ilham nama anak kami diperoleh ketika kami di tanah suci mekah apabila doa yang dibaca ada menyebut perkataan tersebut. Malah, doa pendek tersebut bukan sahaja suami nampak tetapi tak sangka setiap hari ada sahaja orang yang menghantar doa yang menyebut tentang nama yang sama kepada saya.

“Itulah yang menjadi pencetus untuk kami memilih nama Siti Aafiyah Khalid. Terima kasih atas semua doa kepada saya Aafiyah selama ini. Cuma kini cabaran saya adalah untuk menyusukan Aafiyah. Saya berjaga malam untuk menyusukan kerana ragam Aafiyah tak banyak Cuma siang dia banyak tidur malam berjaga. Dia juga banyak menyusu tetapi saya tidak kisah kerana mahu dia sihat.

“Saya tidak minta apa-apa asalkan diberikan kesihatan dan kekuatan untuk mengharungi sepanjang berpantang.  Soal anak terkenal sekarang, saya tidak boleh buat apa-apa kerana ibu Aafiyah seorang selebriti dan nak tak nak dia kena tempias.

“Lagipun bukan saya sahaja yang menanti bahkan peminat semua juga demikian. Itu yang membuatkan dia menjadi terkenal. Saya suka dengar jika Aafiyah panggil saya ibu, lembut sahaja bunyinya.

Aafiyah dilahirkan secara pembedahan dengan berat 3.55 kilogram di sebuah pusat perubatan swasta kira-kira jam 8.17 pagi pada 19 Mac lalu.


Rupanya Ini Rahsia Awet Muda Zur Eda Pada Usia 54 Tahun. Patutlah Nampak Bertenaga Dan Cergas

Kebiasaannya, wanita apabila telah berkahwin dan bergelar ibu, istilah “cantik” bukan lagi menjadi keutamaan dalam kehidupan seharian. Apa yang penting, makan pakai anak dan suami cukup terjaga.

Namun, berlainan pula dengan penyanyi era 1980-an, Zur Eda yang masih kelihatan cantik dan berseri, seperti tak makan dek usia.

Baru-baru ini, wartawan Majalah Keluarga menemui Zur Eda di Majlis Ramah Mesra PEKAWANIS Bersama NGO Negeri Selangor.

Penyanyi yang mendapat jolokan Sade Malaysia itu sempat membawakan dua buah lagu nyanyiannya di majlis itu.

Zur Eda, 54, juga sempat berkongsi rahsia penjagaan diri dan tip kekal ramping yang diamalkannya bersama wartawan. Ini perkongsiannya.

“Saya ni dah berumur 54 tahun. Tapi, saya sentiasa jaga pemakanan saya. Saya pernah sakit dulu, dan dari situ saya belajar untuk minum air kosong dengan banyak.”

Menurutnya, dia mula mengamalkan air kosong selepas disahkan menghidap batu karang.

“Saya pernah menghidap batu karang pada buah pinggang. Sakit yang teramat di mana saya koma selama 10 hari.”

“Sejak dari itu, saya jaga pemakanan saya dan sebagai seorang artis, saya harus menjaga penampilan saya.”

Selain air kosong, Zur Eda juga mengikut diet pemakanan yang betul, selain gemar minum jus tanpa gula.

“Ikut diet pemakanan yang betul. Jangan skip sarapan, makan tengah hari dan makan malam. Kalau boleh, awalkan makan malam, jangan makan pada lewat malam.”

“Banyakkan minum air kosong dan minum jus tanpa gula. Makanlah nasi banyak mana pun, tapi minum air kosong.”

Dulu show banyak, kita boleh menyanyi di funfair atau majlis makan malam, tapi sekarang saingan banyak

Di samping itu, penyanyi yang popular dengan lagu Lama Tak Jumpa dan Kelmarin juga turut berkongsi mengenai perkembangan dunia seninya.

“Kalau nak dibandingkan dulu dan sekarang, masa dulu tu show tu banyak. Lambakan artis tu tak ramai. Tapi sekarang ni, kemunculan artis-artis baharu ramai jadi we share the cake.”

“Jadi, sebagai artis dan juga seorang isteri untuk membantu keluarga, saya mencari alternatif lain dengan berniaga.”

Jelasnya kepada Keluarga, keadaan ekonomi sekarang memaksa orang ramai, bukan hanya golongan artis, untuk mencari pendapatan tambahan.

“Keadaan sekarang ni memaksa, mahupun untuk golongan artis, penjawat awam atau yang bekerja swasta. Ramai yang terpaksa melakukan dua, tiga kerja. Itu saja cara untuk kita mencari pendapatan tambahan selain daripada gaji tetap bulanan.”

Rupanya sudah 30 tahun berniaga biskut

Tak sangka, rupa-rupanya Zur Eda sudah berniaga biskut selama hampir 30 tahun, selain sudah 8 tahun menjual masakan yang dimasak sendiri.

Katanya, dia ingin berkongsi air tangan dan minat memasak bersama peminat.

“Semasa berniaga, selain saya mendekatkan diri dengan peminat, saya juga berkongsi minat memasak dan juga air tangan saya bersama mereka. Saya banyak ambil tempahan atas talian.”

Zur Eda, atau nama sebenar Zur Eda Mokhtar, sudah bergiat dalam bidang seni sejak tahun 1983 dan masih aktif menyanyi hingga kini.


Nampak Macam Comel, Tapi Anak Kecil Kuat Memukul Bukan Isu Biasa. Ibu Bapa Kena Kekang Sebelum Anak Jadi Pembuli

Mungkin ada yang merasakan anak kecil yang suka memukul itu biasa-biasa sahaja. Tapi sebenarnya, tabiat memukul ini tidak elok dibiarkan. Kerana lama-kelamaan ia akan menjadi satu kebiasaan dan akhirnya menjadi pembuli.

Peranan ibu bapa dalam menangani hal ini supaya tidak berlarutan. Mungkin anak kecil menzahirkan apa keinginan mereka menerusi cara tersebut.

Jelasnya, kanak-kanak dalam usia 1-3 tahun adalah di mana fasa anak kuat memukul, mengamuk, menjerit, menendang dan membaling.

Justeru, ibu bapa kena mencari alternatif supaya tabiat anak yang suka memukul tidak dibiarkan. Dari kecil kena pupuk cara yang betul dalam melontar emosi yang sihat dan tidak bahaya.Apabila anak mula memukul, ibu atau  bapa kena lakukan perkara ini.Anak yang memukul mungkin kerana tidak tahu cara yang betul untuk menyampaikan keinginannya. Tabiat memukul bukan isu biasa, jangan anggap ia biasa walau nampak comel pada mulanya.Awalnya anak-anak memukul kerana menzahirkan rasa tak puas hati, tetapi apabila jadi habit sesiapa sahaja akan jadi mangsa. Kekang sebelum anak jadi pembulia.


“Dia Pilihan Ibu Saya.’ Soal Jodoh Shuib, Wargamaya Titip Doa.

“Dia orang biasa-biasa sahaja. Dia pilihan ibu saya,”

Akhirnya pelakon dan pelawak terkenal, Shuib Sepahtu atau nama sebenarnya Shahmira Muhamad membuat pengakuan mengenai soal jodohnya.

Biarpun berat untuk memperkatakan soal jodoh, dia akhirnya mengakui dalam proses mengenali hati budi seorang wanita untuk dijadikan teman hidupnya.

Namun wanita yang sedang dikenalinya itu bukan atas pilihan diri sendiri malah, ia adalah pilihan ibunya sendiri.

Menerusi temu bual bersama Melodi semalam, Shuib enggan untuk mendedahkan secara terperinci mengenai wanita tersebut kerana soal jodoh dan perkahwinan adalah rahsia daripada tuhan.

“Secara jujurnya, saya ada mengenali hati seseorang, Insya-Allah. Saya tak berani nak komen

bila akan berkahwin sebab jodoh, ajal dan pertemuan ini di tangan Tuhan. Saya takut betul nak bercakap mengenai ini (jodoh) sebenarnya.

“Kalau jodoh saya beritahu, kalau tak ada saya diam-diam sahaja,”

SHUIB BERHAK BAHAGIA

Dalam pada itu meninjau di ruangan komen, rata-rata peminatnya mendoakan kebahagiannya supaya mendapat jodoh yang baik. Tambahan pula anaknya masih kecil yang memerlukan perhatian seorang ibu. Antara komen seperti berikut.

“Jodoh ajal pertemuan semua ditangan Allah…andai ada jodoh buat shuib biarlh dy… kita doakn yg baik-baik buatnya.”

“he deserves to be happy. its not easy handle anak anak kecik. nak harapkan mak ayah diorg pun dah tua. bukannya dia ada org lain time arwah ada lg.”

“Demi anak2. Semoga dipermudahkan segala urusan Shuib.”

“Terima dengan ikhlas unguk anak-anak begitu jugak bakal ibu. Saya doakan yang baik-baik.


Sebulan Pengambaran Di Langkawi, Alif Bawa Sekali Isteri & Anak Menetap Di Sana. Raih Pujian!

Rindu, itulah perasaanya bila kita terpaksa berjauhan dengan anak-anak dan pasangan. Andai sehari dua, mungkin dapatlah kita pendam seketika namun jika berminggu-minggu apatah lagi berbulan-bulan lamanya tentu terasa sukar jadinya.

Lantaran itu, kalau boleh akan diusahakan untuk pastikan anak-anak dan pasangan sentiasa ada di sisi.

Begitu jugalah yang telah diputuskan oleh pelakon Alif atau nama sebenarnya Muhammad Alif Mohd Satar, 32 membawa isteri dan anak-anak menetap di Langkawi selama sebulan bagi menjayakan filem Pulau.

Difahamkan dia tidak mahu berjauhan dengan keluarganya dan sekali gus membawa seisi keluarga menemaninya di pulau peranginan tersebut.

“Bila pengarah telefon dan beritahu ada cerita seram tajuk Pulau dan Alif bersyukurlah sebab ada job. Tetapi dia cakap penggambaran di Langkawi selama sebulan.

“Akhirnya saya buat keputusan untuk ajak sekali isteri dengan anak-anak duduk di Langkawi sepanjang saya lakukan penggambaran,” katanya.

Dikatakan filem tersebut akan ditayangkan di pawagam pada Mac nanti, dengan menampilkan bintang popular yang lainnya seperti Amelia Henderson, Alexander Henderson, Wan Hanafi Su, Ms Puiyi dan ramai lagi.


Segelas Air Suam & Secubit Garam, Minum Setiap Hari Rahsia Eratkan Kasih Sayang & Elak Suami Isteri Selalu Bergaduh!

Dalam sesebuah perkahwinan tidak dapat lari dari berlakunya perselisihan faham. Sedangkan lidah lagi tergigit, inikan pula suami isteri.

Namun, jangan jadikan sesuatu perkara itu penyebab rumah tangga anda bergolak. Kalau ada sebarang masalah cepat-cepat selesaikan, jangan bertangguh kerana ia boleh mengundang konflik kelak.

.

Kerap sangat berlaku akhir2 ini pesakit mempunyai masalah Rumahtangga.. Ada kata suami ada perempuan lain, ada juga kata isteri ada lelaki lain, masing2 dah buat haluan masing2 la.. Sebelum ini saya ada share, saya share kan semula cara2 pengerat kasih sayang suami isteri…
Ambil kan Air suam letak kan Garam Secubit dalam minuman suami isteri.

.

Baca Al Fatihah 3x
Al Ikhlas 3x
Baca Surah Yusof ayat 1-6
Ya Latif 7x
Dan selawat 7x

.

Selepas itu bagi suami @isteri minum ,buat setiap hari inshaaAllah jika sebelum ni Suami@isteri baran ,akan kurang baran nya,Hubungan itu akan jadi lebih mesra Dan rapat.Sebaiknya buat setiap pagi Dan sebelum tidur ..Semua atas izin Allah…
Buat dengan yakin Ikhlas inshaa Allah pasti di permudahkan.Moga hubungan kita bersama Suami&Isteri bahagia Dunia dan Akhirat Aamin.


Masalah Pembelajaran Anak Dalam Kelas, Ini Sebabnya Ibu Bapa Kena Take Note

KENAPA DENGAN KELAS HUJUNG? – Learning Disabilities

Tahukah anda, bila anak-anak kita di kelas belakang, kita selalu kaitkan dengan perkataan lembam, slow, lambat, lemah dan sebagainya. Cuma kita tak tahu, atau terlupa yang sebenarnya kanak-kanak ini mempunyai masalah pembelajaran yang lebih spesifik apabila dikaji dan diteliti.

Kita tak ambil peduli sangat sebab ia bukan masalah fizikal seperti rabun, tangan atau kaki takda atau anggota lain dan kita fikir semuanya ok dan tiada masalah. Namun, disebaliknya benda yang kita tak nampak, mereka mempunyai masalah mental/fungsi kognitif (pemikiran), emosi yang membawa kepada masalah tingkahlaku dan interaksi sosial.

Ini antara list masalah pembelajaran dan sedikit ringkasan (betul-betul ringkas ya..)

1. Dyslexia – masalah keupayaan kemahiran proses seseorang untuk membaca dan komunikasi

2. Dyscalculia – masalah keupayaan kemahiran proses seseorang untuk mengira (arithmetic) dan memahami konsep matematik

3. Dysgraphia – masalah keupayaan kemahiran proses seseorang yang memberi kesan kepada motor halus (fine motor) dan penulisan (handwriting)

4. Dyspraxia – Masalah keupayaan sensori/deria (Sensory Integration Disorder), ada masalah dengan koordinasi motor

5. Dysphasia (Aphasia) – Atau Language Disorder, tidak upaya untuk memahami spoken language (sedikit perbezaan dengan Dyslexia)

6. Non Verbal Learning Disorder – tidak upaya nak faham non verbal seperti bahasa badan, mimim muka, koordinasi yang lemah

7. Central Auditory Processing Disorder – Kesukaran untuk memproses dan mengingat bahasa yang berkaitan tugas (language-related tasks)

8. Visual Perceptual/Visual Motor Deficit – ketidak upayaan untuk meniru dengat tepat

9. Auditory Processing Disorder – ketidak upayaan untuk recognize dan intepret melalui bunyi

Belum lagi tambahan ADD (Attention Deficit Disorder), ADHD (Attention Hyperactive Deficit Disorder), ASD (Autism Spectrum Disorder), Slow Learner (IQ) tidak dilupa kanak-kanak bijak (Gifted dan Talented) – yang lead kepada masalah tingkah laku.

Kebanyakkannya, kita baru sedar bila mereka memasuki alam persekolahan.

Dan setiap daripada disorder di atas, perlukan strategi yang berbeza. Tak boleh nak sekali harung. Sebab itu juga, apabila amalan kita meletakkan kanak-kanak begini di kelas hujung, bayangkan betapa sukarnya guru untuk melaksanakan strategi yang berbeza untuk setiap keperluan pelajar. Belum lagi dari perspektif pelajar itu sendiri.

Maka, bila kita cakap anak kita slow/lembam dan sebagainya, dari mata guru, psikologi, terapis dan doktor, mereka ada banyak lagi spesifikasi lain yang menyebabkan anak itu dikatakan slow.

Tapi, ibu bapa pun perlu cakna juga lah.

Dalam pada itu, ibu bapa juga boleh mendapatkan nasihat pakar atau terapi untuk mendapatkan nasihat lebih lanjut apabila mendapati anak mempunyai ciri-ciri yang dinyatakan seperti diatas.


Susah Nak Menyimpan, Pakar Kewangan Ni Tunjuk  5 Cara Elak Duit Cepat Habis .

Nak simpan duit memang susah. Ini kerana ia memerlukan komitment yang tinggi. Sebagaimana perkongsian Dr Azizul Azli Ahmad yang memberi panduan bagaimana nak cara duit kita tak cepat habis.

1. Kita mesti ada sumber gaji. Pendapatan pengajian penting untuk kita kekal ada sumber pendapatan. Tambah 2 jenis pendapatan ini juga :

i. Pendapatan Sampingan
ii. Pendaptan Pasif

2. Menabung. Bila ada gaji kita mesti ada impian nak menabung. Mulakan dengan jumlah 10% dari gaji. Nak jadi seksi jika masih bujang buat simpanan 30%-40% dari gaji, mestilah jadi seksi.

3. Melabur. Melabur lepas ada tabungan kecemasan 6 bulan gaji. Jangan melabur sebelum ada simpanan, nanti lebur.

4. Duit Berkembang. Bila melabur pantau hasil pelaburan kita, jangan hanya percaya apa ejen kata. Biasanya ‘auta’ lebih besar dari fakta.

5. Kekayaan Bertambah. Pastikan duit kita ditukar jadi aset. Beli emas, hartanah untuk masa depan. Kekayaan akan bertambah.

Kawan kawan,

Jika lakukan cara ini, duit yang kita dapat dari gaji akan kekal lama.

Ia tak akan habis begitu sahaja. Barulah ada hasil dari gaji kita.

Selamat berusaha dan salam merdeka.

Sumber: Azizul Azli Ahmad
Merdekakan Dari Hutang Hutang


Jus Timun Sejukkan Badan & Boleh Amalkan Untuk Yang Nak Berdiet. Memang Berkesan!

Petua orang kampung memang diamalkan sejak turun temurun dikalangan keluarga kita. Bahkan hingga ke hari ini tetap dijadikan sebagai pilihan alternatif.

Ini sama halnya untuk membantu menurunkan berat badan dengan bahan alami; timun. Menariknya juga, bila amalkan minum jus timun ini juga dikatakan dapat menyejukkan badan.

Nak tahu apa lagi ramuan yang perlu dicampur untuk menjadikan jus ini bermaanfaat untuk diminum, ini dikongsikan resipinya.

Jus buah timun

Ada yang pm tanya petua untuk sejukkan badan lepas dia baca petua air rendam asam keping

Nah kongsi dan amalkan petua mudah ni.. Bukan saja dapat sejukkan badan tapi ada macam macam manfaat lain antaranya..

Mengawal suhu badan
Membuang toksin
Sumber vitamin
Kaya dengan mineral
Penghadaman
Turunkan berat badan
Anti kanser
Kawal diabetis
Kawal kolestrol
Kawal tekanan darah
Merembutkan rambut
Menyegarkan mulut
Masaalah gaot
Melegakan migrain dan mabuk
Kawal buah pinggang
Merawat kulit
Rawatan mata

Bahan-bahan:
1 batang timun
1 biji limau nipis atau 3 biji limau kasturi (diperah)
3 sudu kecil gula (tapi sebaik baiknya stevia atau madu lebah)
Beberapa hiris halia
Beberapa helai daun pudina

Cara cara membuatnya:
1. Basuh timun sehingga bersih.

2. Potong dan kisar semua (kulit.. biji) bersama air dan gula atau stevia atau madu sampai halus.Takyah tapis lagi baik

3.Bila siap boleh terus minum.

Selamat mencuba..

Jus ini juga bahan diet yang baik. Kalau sekali buat atau sekali minum mana maunyer.. Ater buat ler dalam seminggu baru ler komer rasa kesannyer.. Emmm idok ke kamer mikio..Sebiji pagi sebiji petang..


“Kemas Rumah Sambut Baby, Yang Pulang Jasad Isteri, Cucu.” Jenazah Anak, Mentua Syafiq Ahmad Dibawa Ke Kedah!

Suasana suram di hadapan Unit Forensik Hospital Sungai Bakap dapat dirasai apabila Syafiq Ahmad menggendong jenazah bayi lelakinya yang meninggal dunia dalam kemalangan jalan raya awal pagi tadi.

Dalam perkongsian gambar yang dimuat naik oleh Bernaman itu, dapat dilihat penyerang Johor Darul Takzim (JDT) itu tidak dapat menahan sedih ketika mencium jenazah anak lelakinya Muhammad Aisy Saqeef, 22 hari, selepas selasai dikapankan di Hospital Sungai Bakap, Pulau pinang.

Syafiq dan ahli keluarganya dilaporkan terlibat dalam satu kemalangan yang berlaku di Km163  Lebuhraya Utara-Selatan di Sungai Bakap sekitar 5.30 pagi tadi.

Dua lagi yang maut dalam nahas itu ialah ibu mentuanya  Zainab Wahab, 45, serta pembantu rumah warga Indonesia, Titik Sukamti, 30-an.

Sementara itu, Norain Shahadan,50 yang merupakan bapa mentua kepada Syafiq memberitahu, arwah isterinya ada meminta dia mengemas rumah untuk menyambut cucu baru mereka.

“Arwah isteri, Zainab Wahab, 46, ada hubungi saya dua hari lalu dan minta kemaskan rumah sebab nak bawa balik cucu baru.

“Tapi tak sangka pula dia dan cucu pulang sebagai jenazah,” kata Norain lagi.

Menurut Norain, dia menerima berita sedih itu melalui besannya, Ahmad Ibrahim, 56, yang menghubunginya sekitar 6 pagi tadi.

Katanya, dia ketika itu antara percaya atau tidak apabila dimaklumkan isterinya dan cucu mereka, Muhammad Aisy Saqeef, 22 hari, meninggal dunia dalam kemalangan di Kilometer 163 Lebuhraya Utara Selatan (PLUS) berhampiran Plaza Tol Jawi, di sini, hari ini.

“Saya tidak menyangka, namun reda dengan apa yang berlaku kerana kehilangan isteri dan cucu kedua kami.

“Namun, saya bersyukur anak sulung, Nur Amalina, 25, menantu, Muhamad Syafiq Ahmad, 25, serta cucu sulung, Aaira Nur Saffiyya, 2, selamat,” katanya lagi.


Air Rebusan Bunga Cengkih Petua Elak Ulat Perosak Daun Bayam Brazil. Nenek Ini Kongsi Idea Mudah.

Mempunyai hobi sememangnya menyeronokkan dan banyak manfaatnya. Antaranya dapat mengurangkan perbelanjaan membeli sayur-sayuran. Namun, berkebun ada cabarannya seperti serangan haiwan perosak tanaman.

Sudah tentu kita rasa ralat apabila sayuran di tanam tidak membuahkan hasil yang ‘sempurna’.

Namun kini pelbagai petua dikongsi dimedia sosial menghalang haiwan perosak ini. Selain dibeli dikedai, pelbagai petua alami digunakan malah kos pun murah. jimat!

Ikuti cara seorang wanita ini yang menggelarkan dirinya ‘nenek’, menerusi facebooknya, Siti Samsiah  dengan memberi petua mudah untuk mengelak serangan ulat yang mengakibatkan daun bayam brazil rosak.

Pagi ni nenek nk kongsi cara nnek mengatasi masalah ulat yg suka sgt meratah daun bayam brazil. Jgn pulak ada yg tanya belalang.. benak….semut…anai2…atau utk pokok lain yg tu nnek belum buat ujikaji ya… Nnek kongsi bab ulat jer ni. Aritu ada jugak nnek dh bgitau tapi mungkin tak perfect. Ramai yg tanya itu ini. Nnek sebut camca teh pun ramai yg tak fhm.
Kali ni hrpnya semua dpt memahami. Insyaallah kita usaha DIA yg tentukan.

Panduan ada di gambar.

Rebus satu camca kecil bunga cengkih (1 sudu kecil) dgn 1 liter air sampai mendidih. Sejuk kan. Tapis. Terus guna jangan di tambah air lgi.
Sembur pd bayam brazil 2 ke 3 kali dlm seminggu ikut suka awal pgi atau lewat ptg.
Sembur hari2 pun lgi bagus sampai nmpk pucuk baru tak di mkn ulat.

Boleh nmpk kesan di mkn ulat pd daun lama tu. Daun baru dh elok cun melecun.

Dah pulih daun-daun selepas disembur air rebusan cengkih.

Mudah aje kan. Barulah seronok dan semangat nak bercucuk tanam.


Begini DIY Buat Baja Telur Dan Cara Penggunanya, Barulah Pokok Subur. Penjual Kuih Ni Kongsi Tip!

Kini aktiviti berkebun menjadi kegemaran ramai setelah melihat hasilnya tanaman yang subur.

Mamun pelbagai kaedah yang digunakan untuk memastikan tanaman subur dan merimbun termasuk menggunakan baja daripada kulit telur.

Menarik dengan perkongsian ini, ikuti DIY buat baja daripada kulit telur. Memang menjadi!

__________________________________________________________

Ada aktiviti hujung minggu selain berkebun? Kalau saya, bukan hujung minggu ja. Stiap hari. . Maklumla dah jadi sura rumah spnuh masa sambil2 Baking dri tempahan orang kampung.

Hari ni nak kongsi tentang cara penghasilan dan penggunaan baja DIY dri kulit telur yang saya amalkan utk rawatan tnaman sya dri anak pokok smpaila menghasilkan buah & boleh dituai.

Banyaknye guna telur? Saya baker. Stock untuk penyediaan kek sentiasa ada. . Ni cara saya. Mungkin ramai sahabat2 juga mnggunakan ni. Cuma berbeza cara. Jangan tanya saya apa kandungan kulit telur @ khasiat. Sebab saya buat try & error brdasarkan rekod & hasil sya sndiri. . InshaaALLAH, sya dlm proses bguru dgn yg ahli dlm bidang khasiat2 penghasilan baja organik/kompos ni. Dah khatam nnti saya akan kongsi. Sllu je dgar baja2 organik lain. Cuma kekangan kami duduk kt pulau jauh dri bndr. InshaaALLAH akan cuba satu msa nnti.

Untuk penerangan saya lampirkan pada setiap gambar. Mudah nk tunjuk tentang penerangan.

Selamat mencuba!


Terima Jemputan Prince Charles Ke Istana, Outfit Dr Amalina Jadi Bualan. Ramai Tumpang Bangga!

Doktor pakar bedah, Dr. Amalina Bakri sekali lagi membuatkan rakyat Malaysia berasa bangga apabila dia telah dipilih dan dijemput untuk mewakili Malaysia menghadiri majlis resepsi Raja Britain, Raja Charless III dan Permaisuri yang berlangsung di Istana Buckingham, London.

Majlis tersebut diadakan bersempena merayakan komuniti Inggeris Timur dan Asia Tenggara di negara tersebut.

Amalina yang manis berbaju kurung moden itu berkongsi berita gembira menerusi hantaran terkini di Instagram miliknya pada Jumaat.

“Ia adalah satu penghormatan untuk bertemu Duli Yang Maha Mulia Raja Charles III dan Permaisuri pada majlis resepsi di Istana Buckingham, mewakili Malaysia.

“Kali terakhir saya bertemu dengan Baginda ialah pada 2017 (beliau adalah Putera Wales ketika itu), apabila baginda datang melawat Hospital Diraja London (tempat saya bekerja) selepas serangan pengganas London Bridge. Saya adalah salah seorang doktor dalam pasukan yang merawat mangsa.

“Kami berbesar hati untuk dijemput untuk bertemu dengan ahli keluarga diraja yang bekerja dan rangkaian dengan orang lain dari pelbagai lapisan masyarakat yang telah membuat sumbangan kepada komuniti mereka sendiri di United Kingdom (UK) dan di luar negara,” tulisnya.

Meninjau di ruangan komen, rakan selebriti dan pengikutnya mengucapkan tahniah dan berbesar hati serta berbangga kerana dia dapat mewakili negara Malaysia dengan pencapaiannya yang cukup membanggakan. Malah, pemilihan pakaiannya juga menjadi tumpuan di mana Amalina mengenakan baju tradisional orang melayu, iaitu baju kurung.

Bahkan, ada yang menyifatkan Amalina sebagai contoh wanita yang patut dijadikan inspirasi semua orang.

Antara tetamu lain yang turut hadir pada majlis tersebut adalah, pelakon, Will Sharpe, Simone dan John Rocha, Huishan Zhang dan Rejina, Alexa Chung dan pengarah Louis Wain.


Bila Anak Menantu Bahagia, Cucu-cucu Pun Membesar Dengan Bahagia! Deep Perkongsian Ni.

Semua antara kita menginginkan sebuah keluarga bahagia. Begitu juga kita turut mengharapkan agar suatu hari nanti, anak-anak kita juga dapat membina sebuah keluarga bahagia seterusnya seluruh generasi keturunan Kita hidup dalam suasana yang  membahagiakan.

Untuk realisasikan harapan ini, ada baiknya kita hayati perkongsian daripada Dr. Hana Hadzrami untuk kebaikan dalam membina legasi kekeluargaan.

LEGASI

Saya berbual dengan besan ibu saya baru-baru ini di majlis sambutan ulangtahun kelahiran adik saya.

Menarik sekali katanya; “Makcik memang suka anak-anak makcik bermanja dengan pasangan masing-masing. Memang makcik akan suruh anak-anak makcik layan pasangan dengan baik.”

Besan ibu saya ini memang sama prinsipnya dengan ibu saya sendiri. Mereka bukan ibu mertua kuno seperti yang dimomokkan dalam drama atau sinetron. Tetapi ibu mertua yang ada visi jauh ke hadapan.

Kenapa saya katakan begitu?

Tahukah anda, ibu yang menitikberatkan kebahagiaan anak menantu bukan sekadar mempamerkan hiasan untuk halwa masyarakat sekeliling. Tetapi sebenarnya mereka sedang melindungi keturunan mereka sendiri.

Mereka tahu jika anak menantu mereka bahagia, cucu-cucu mereka juga akan membesar dengan bahagia, berpandukan ‘role model’ yang baik.

Mereka tahu yang mereka sedang menubuhkan jaringan perlindungan untuk anak-anak yang lain juga. Anak menantu yang berkasih sayang akan melindungi adik beradik sendiri dan biras mereka juga.

Suami yang iparnya amat melindungi adiknya (iaitu isterinya) takkan berani nak cari pasal nak kahwin cerai atau berpoligami sesuka hati. Apalagi nak menganiaya atau mendera isteri sendiri.

Suami yang menyaksikan biras yang menzalimi isterinya (iparnya) pasti terdorong untuk melakukan hal yang sama terhadap isterinya sendiri. Dia tahu tiada siapa yang berani membuka mulut disebabkan jaringan perlindungan kekeluargaaan yang rapuh pada keluarga mertuanya.

“Abang kau sendiri pun kahwin cerai, jadi kau jangan nak bising kalau aku buat benda yang sama!”

“Kakak kau pun kena poligami, apa salahnya aku madukan kau jugak!”

Anak-anak yang bahagia dan teguh jatidirinya datang dari rumahtangga yang bahagia. Hanya mereka yang diberi kasih sayang, tahu memberi kasih sayang.

Jadilah kita nanti ibubapa dan mertua yang bijak. Ibubapa yang berpandangan jauh. Ibubapa yang membina kota kebal bagi melindungi seluruh keturunannya.

Hana Hadzrami
Usaha melindungi keturunan bermula dari sekarang


Alif Syukri Melawat Rumah Sewa Lama, Ibu Dedah Pernah Menyewa RM300 Sebelum Sendayu Dikenali

Tempat jatuh lagi dikenang, inikan pula tempat membesar bersama keluarga dan juga adik-beradik.

Mungkin hal itu yang bermain di fikiran pengusaha kosmetik popular, Datuk Seri Aliff Syukri sewaktu melawat rumah sewa lamanya yang terletak di Klang, Selangor.

Menerusi kemas kini di Instagram, Aliff dilihat bergambar dengan keluarganya sambil mengimbau kembali kenangan manis sewaktu tinggal di rumah berkenaan.

24 tahun lepas ni lah rumah saya di Kampung Delek, Klang bersama mak saya. Banyak sangat kenangan di rumah ini. Di sinilah saya mengenal erti kehidupan,” tulisnya pada ruangan kapsyen.

Pada bahagian balasan, ibunya, Rozita Ibrahim atau lebih dikenali sebagai Bonda Rozita mendedahkan harga sewa rumah berkenaan sewaktu mereka anak-beranak tinggal di sana

“Ni rumah kami sebelum Sendayu dikenali, sewa rumah ni RM300. Yati dan Kri (panggilan manja Aliff) jaga adik-adik masa mak kerja,” tulisnya.

Sementara itu, ramai pengikut Aliff dan Bonda Rozita menulis kenangan bertemu mereka sewaktu keluarga itu masih tinggal di Klang

“Masa ni buka kedai dekat Bukit Tinggi, Klang. Beli produk dekat sana je. Jadi member kat sana sampai sekarang masih lagi.”

“Kampungku.. memang tahu Datuk penah duduk situ waktu-waktu zaman Sekolah Telok Gadong dulu.”


“Memang Sebiji Rupa Ustazah”-Wajah Dua Beranak Ni Tarik Perhatian Netizen

Seperti mutiara kata yang indah begitulah luahan rasa syukur dan doa yang telah dititipkan oleh Datuk Dr Ustazah Norhafizah Musa ini buat meraikan ulang tahun kelahiran anak bongsunya, Muhammad al-Ameen, 13 yang dikongsikan di akaun facebooknya baru-baru ini.

Nyata membaca luahan hati daripada seorang ibu yang tinggi kemuliaan akhlaknya, kita turut tersentuh hati. Beliau selain menitipkan harapan dan doa yang terbaik untuk anak di hari lahir bahkan dengan rendah diri memohon kemaafan atas segala kekurangan dan kelemahan dalam menyantuni anaknya itu. MasyaAllah!

7 Oktobr 2009….

Cahaya mata umi & abi, pengarang jantung , yang ditunggu-tunggu seluruh kakak dan abang iaitu anakanda umi abi : Muhammad al-Ameen lahir ke alam dunia ini.

Anak lelaki yang paling mirip jiwa umi dan perwatakan umi ( kata abi). Anak manja kami yang sangat memahami, yang berusaha keras untuk menggembirakan hati kami dengan usahanya utk menjadi Ahlul Quran, aamiin. Adik kesayangan kakak dan abang bahkan ipar, sepupu-sepupu.

Selamat ulangtahun kelahiran wahai anak kami.

Dalam perjalanan Jaulah Dakwah umi & abi ini, kami titipkan doa di hari lahir adik, agar Allah mencintaimu, merahmatimu, menyusun atur taqdir terbaik untukmu di dunia dan akhirat. Ya Allah, kami titip anak kami kepada Mu, dia hambaMu dan Engkaulah Penciptanya, bawalah dia mengenalMU, mencintaiMu, mensyukuriMu, rela berjuang dan berkorban demi agamaMU. Perindahkanlah budi pekertinya, fasihkanlah lidahnya, lunakkanlah suaranya, tajamkan akal fikirannya, kuatkan keyakinannya, lapangkan rezekinya, angkatlah darjatnya, limpahkan NUR dalam hidupnya.

Tidak sempurna ucapan ini kecuali umi dan abi memohon maaf atas segala kekurangan dan kelemahan kami dalam menyantuni anugerah terindah yang Allah kurniakan untuk kami. Maafkan kami atas hak-hakmu yang ada kekurangan dalam kami menunaikannya. insya Allah tidak pernah berhenti keazaman di hati kami untuk menjadi ibu ayah yang lebih baik dan lebih baik dan lebih baik lagi untuk adik @muhd.alameen_ dan semua anak-anak kami.

Semoga Allah mengurniakan Sakinah , Mawaddah wa Rahmah untuk keluarga sederhana kita. Aamiin.

Selain ucapan yang cukup indah dikongsikan, ustazah juga turut berkongsi beberapa keping gambar beliau dengan anak lelakinya itu dan ianya berjaya menarik perhatian warganet.

“Memang mirip sangat-sangat ni Ustazah”-komen netizen

Meninjau diruangkan komen, selain pengikutnya turut mengucapkan selamat hari lahir kepada anakandanya, tidak kurang juga ramai yang tertumpu pada gambar yang memaparkan wajah dua beranak ini yang begitu seiras sekali.

“Subhanallah..sama iras…teringat ustaz ada sebut ttg sifat baik beliau…pandai bawa diri macam murid2 yg.lain di tahfiz..tak pernah guna jalan pintas ke tahfiz”

“Selamat Hari Lahir..moga senantiasa dlm rahmat dan perlindungan Allah snw”

“MasyaAllah…dah macam kembar. Sanah helwah buat anakanda tersayang kpd Ustazah dan Dr – Muhammad Al-Ameen, semoga menjadi anak yg soleh berbakti pada Agama serta ayahbonda aamiinn.”

“MasyaAllah mirib sekali..slmt ulang thn kelahiran adik smg mnjadi anak yg soleh cemerlang didunia dan diakhirat Amiinn ya robbal’alamin”

“Memang sebiji rupa ustazah”

“SELAMAT HARI LAHIR…SEMOGA MENJADI ANAK YANG SOLEH DAN BERJAYA DUNIA DAN AKHIRAT…”

“Masyaallah..sebijik muka ummi ni..klau d pkaikan tudung ni…sah2 la org ckp anak dara ummi ni..Sanah Helwah adik Al Ameen…semoga dpt ikut jejak abi ummi mnjadi Daei dan Murabbi Ummah yg hebat..semoga sntiasa dlm rahmat dan kasih syg Ilahi setiap masa..Ameen.”


Beli Kereta Tanpa Keluarkan Duit Dari Poket Sendiri, Deep Nasihat Lelaki Ni

Ramai yang ingin membeli kereta baru dengan pelbagai alasan. Ia termasuk sudah bertambah kereta kecil sudah tak muat, kereta lebih 15 tahun atau asyik rosak.

Namun akibat kewangan yang tidak kukuh, hasrat itu hanya impian sahaja. Tapi ada yang nekad untuk menggunakan pendapatan apa yang ada. Akibatnya menjejaskan simpanan, tabung kecemasan dan keperluan anak-anak dan keluarga.

Sebenarnya cara kita belanja sama juga dngan orang kaya berbelanja. Cuma orang kaya berbelanja tanpa mengurangkan harta tetapnya. Sebaliknya berbelanja atas hasil daripada harta tetapnya.

Nak tahu lebih lanjut ikuti perkongsian saudara Mohd Zulkifli. Moga jadi panduan untuk kita lebih gigih untuk mencari pendapatan tambahan untuk keluarga hidup lebih selesa.

Di mana ada kemahuan di situ ada jalan, moga kita usaha lebih gigih untuk tahun 2023! Ayuh!

Kita berbelanja, orang kaya juga berbelanja.

Orang kebanyakkan, mereka berbelanja dengan duit hasil penat lelah mereka bekerja (pendapatan aktif), dan tarah harta kekayaan yang ada. Makin banyak dia berbelanja, makin kurang kekayaannya.

Tapi lain cara orang kaya berbelanja.

Mereka berbelanja tanpa mengurangkan harta kekayaannya. Mereka membelanjakan hasilnya, bukan mencantas pokoknya…

Bina Harta Terlebih Dahulu

Duit yang mereka dapat hasil penat lelah bekerja (i.e. pendapatan aktif), mereka hanya guna sekadar keperluannya sahaja, dan menyimpan sebahagian besar pendapatannya.

Fokus mereka ialah bina harta dulu. Mereka mahu ada harta yang cukup sampai dapat keluarkan hasil tanpa perlu lagi penat bekerja.

Bila ada simpanan yang cukup (lebih 6 bulan pendapatan), mereka beli hartanah yang boleh mendatangkan hasil (sewaan), dan meningkat nilainya dalam jangka panjang.

Dapat hasil sewaan, itulah mereka gunakan untuk berbelanja. Tanpa perlu tarah sedikit pun pokok hartanah mereka.

Tempat Orang Kaya Simpan Harta

Orang kaya dan hartanah memang tak dapat dipisahkan.

Tapi apa yang banyak orang tak tahu ialah, majoriti orang kaya melabur dalam membangunkan bisnes milik mereka sendiri lebih daripada hartanah yang mereka miliki.

Bisnes itulah harta terbesar mereka.

Mereka hidup biasa-biasa sahaja selagi bisnes yang mereka bangunkan belum lagi menjadi seperti ladang yang boleh dikutip hasilnya secara berterusan.

Bila bisnes dah kukuh dan menjana pendapatan berterusan (pendapatan pasif), itulah waktunya mereka akan sentuh dan menikmati hasilnya.

Cara Orang Kebanyakkan Berbelanja

Mereka berbelanja tanpa perlu tarah sedikitpun bisnes (harta) milik mereka sendiri.

Contohnya nak beli kereta.

Dari perspektif kekayaan, kereta adalah BEBAN (liabiliti), bukan harta (aset).

Ia membuatkan duit keluar dari poket kita, dan tarah harta kekayaan kita – hanya semata-mata untuk membeli dan membelanya…

Beli satu kereta, kita hilang kemampuan menyimpan RM1,000 sebulan. Ia mengurangkan cashflow bulanan kita.

Bahkan dalam jangka panjang, nilai kereta semakin lama semakin menyusut yang menyebabkan nilai bersih kekayaan (nett worth) kita juga turut berkurangan.

Dengan kata lain, ia mengurangkan kekayaan kita.

Orang biasa beli kereta. Orang kaya juga beli kereta.

Tapi orang kaya tak akan beli kereta dengan cara mencantas pokok kekayaan mereka.

Sebaliknya mereka membayarnya dengan buah yang dikutip hasil dari harta-harta yang mereka ada, tanpa perlu mencantas pokoknya.

Cara Orang Kaya Berbelanja

Mereka beli kereta tanpa perlu keluarkan duit dari poketnya sendiri.Dengan membeli kereta itu, mereka dapat jimat puluhan malah ratusan ribu ringgit daripada membayar cukai kepada kerajaan!

Kereta itu bukanlah beban bagi mereka!

Pendek kata, kalau bercuti setahun atau hilang upaya untuk bekerja sekalipun, kereta itu tetap miliknya juga.

Tapi bagi siapa yang terpaksa hilang segalanya hanya lepas beberapa bulan diberhentikan kerja, maka kereta itu bukanlah “harta” namanya.

Itu adalah beban yang terpaksa dia menanggungnya…


Bertuahnya! Kembar Tiga Ikuti Pengajiaan Sama Di USM, Tidak Pernah Berpisah

Melanjutkan pelajaran ke menara gading adalah impian semua orang. Lebih manis apabila adik beradik turut sama mengikuti pengajian di universiti yang sama.

Unik bagi keluarga ini apabila tiga kembarnya telah ditawarkan mengikuti pengajian sarjana muda di universiti yang sama. Untungnya!

Sebagaimana perkongsian facebook rasmi Universiti Sains Malaysia, memaklumkan bahawa kembar tiga yang merupakan penuntut lelaki turut mengikuti bidang yang sama di universiti berkenaan.

USM memaklumkan  seramai 4,283 calon dari lepasan STPM/ Matrikulasi/ Asasi/ Diploma/ Setaraf telah menerima tawaran bagi mengikuti program Ijazah Sarjana Muda (Penuh Masa) dan Diploma di Universiti Sains Malaysia (USM) ke ketiga-tiga kampusnya bagi memulakan Sidang Akademik 2022/2023.

Menariknya pada sidang akademik kali ini, tiga beradik kembar lelaki, menerima tawaran menyambung pengajian ke peringkat Ijazah Sarjana Muda Sains Kemasyarakatan di Kampus Induk USM dan mereka ialah Mohamed Azmin Dawlath Mohamed, 22; yang merupakan abang sulung bersama Mohamed Azwan Dawlath Mohamed dan Mohamed Azrul Dawlath Mohamed.

Ketiga-tiga beradik itu ketika ditemui berkata, mereka tidak pernah berpisah sejak dari sekolah kebangsaan sehinggalah pengajian di peringkat universiti dan mereka telah lama mempunyai matlamat yang serupa untuk bersama-sama menyambung pengajian di USM.

Menurut Mohamed Azmin, ketiga-tiga mereka belajar di Sekolah Kebangsaan Seri Permai, peringkat menengah di Sekolah Menengah Kebangsaan Raja Tun Uda dalam aliran Sains, dan kemudiannya menyambung pelajaran di peringkat diploma di Politeknik Seberang Perai juga dalam bidang yang sama, iaitu bidang perakaunan dan turut mendapat anugerah dekan ketika mengikuti pengajian di Politeknik.

“Kami tidak pernah berpisah dan berasa bersyukur kami diterima untuk melanjutkan pengajian di peringkat ijazah sarjana muda di USM kerana semua perkara yang kami lakukan adalah bersama-sama, yang mana salah satunya ketika belajar di peringkat diploma segala tugasan yang diberikan oleh pensyarah kami belajar dan selesaikan sama-sama,” kata Mohamed Azmin.

Bukan itu sahaja, ketiga-tiga beradik ini juga mempunyai minat yang sama iaitu dalam bidang Pendidikan dan cita-cita mereka juga hampir sama iaitu cita-cita untuk menjadi guru dan pensyarah.

Turut hadir meraikan pelajar-pelajar baharu adalah Timbalan Naib Canselor (Akademik & Antarabangsa) yang turut menjalankan fungsi sebagai Naib Canselor USM, Profesor Dato’ Gs. Dr. Narimah Samat; Timbalan Naib Canselor (Hal Ehwal Pembangunan Pelajar dan Alumni), Profesor Dr. Azlinda Azman dan Timbalan Pendaftar Kanan Bahagian Pengurusan Akademik, Ramli Osman.

Dalam pada itu, Narimah berkata, USM sentiasa berusaha untuk memastikan kelestarian Pendidikan dan sentiasa mempertimbangkan perkara yang terbaik dalam memastikan semua pelajar menerima kualiti pengajaran yang terbaik dari USM disamping meletakkan keselamatan dan kebajikan pelajar sebagai keutamaan.

Sumber: Universiti Sains Malaysia


Berpakat Adik Beradik Kumpul Duit Lauk Raya, Cara Telus Wanita Ini Tarik Perhatian Netizen!

Nak sambut hari raya ni tentu pelbagai persiapan yang dibuat untuk memastikan ia di sambut dengan meriah.

Maklumlah sudah dua tahun tidak beraya di kampung tentu ada sanak saudara akan berkunjung ke rumah.

Apabila berkumpul di kampung bersama ibu ayah, tentu perbelanjaan barang dapur meningkat, maklumlah masing-masing sudah berkeluarga.

Jadi sudah tentu perlu ada peruntukkan khas untuk membeli barang-barang basah untuk memasak juadah ketika di kampung.

Bagi keluarga ini, adik beradik telah sepakat untuk mengumpul  duit lauk raya dengan melantik seorang daripada mereka untuk menjadi ketua memastikan semua dana lauk raya berjaya dikumpul.

Setiap adik beradik perlu memberi komitmen dengan memberi RM100 untuk tabung lauk raya.

Cara wanita ini menarik perhatian netizen yang menyatakan bahawa cara itu menunjukan kerjasama di kalangan adik beradik.


Tegas Dalam Mendidik, Siti Sarah Praktis Denda Baca Zikir Jika Anak-Anak Buat Salah.

Melihat pautan di laman instagramnya, nampak betapa penyanyi, Siti Sarah seorang ibu yang tegas. Malah, empunya diri mengakui sangat ‘strict’ dalam mendidik anak-anaknya.

Manakala Shuib pula lebih cool namun kedua-duanya setuju menggunakan pendekatan sedemikian. Pendekatan mendenda bila anak-anak buat salah adalah satu cara perlu dan memang dipraktikkan oleh Sarah.

“Saya menggunakan pendekatan denda baca zikir itu sebenarnya ilham dari sekolah anak saya. Waktu itu, anak saya balik dan bercerita ada ustaz denda baca zikir. Jadi, saya terfikir apa salahnya kalau praktik benda yang sama di rumah.

“Dengan keadaan sekarang ini yang cukup besar cabarannya, memang patut aada peraturan untuk. Sebagai ibu bapa kena bertindak sewajarnya dan jika anak buat salah kena hukum. Biar mereka  menangis sekarang dari kemudian hari.

“Pernah sebelum ini saya mendenda anak dan menghukum tapi dia masih buat kesalahan yang sama. Jadi saya letakkan di luar rumah. Dia menangis dan saya yang berada dalam rumah yang terasa ‘sakit’. Tapi demi nak mengajar dia, jadi saya tidak beralah.

“Saya kuatkan hati dan beroa moga Allah pinjamkan kekuatan untuk saya terus bertahan dan tidak lemah dengan tangisan anak. Bukan bermakna saya kejam tapi itu adalah untuk mendidik dia dan supaya dia faham dan tak buat salah yang sama lagi.

“Sementelah budak-budak sekarang sangat bijak. Tapi bukan bermakna mereka tak boleh bermanja. Kalau orang kenal saya, mereka tahu saya sangat penyayang tapi sangat tegas.

“Shuib pula jadi orang kedua yang bila saya dah tak boleh buat apa-apa dia akan datang untuk ‘buat sesuatu’. Anak-anak juga berbeza karekter, yang sulung memang pemalu, yang kedua pula biasa sahaja Cuma yang ketiga sangat mesra orangnya.

Hilang suara lepas bersalin

Pernah ‘hilang suara’ setiap kali lepas bersalin membuatka Sarah memilih untuk berehat seketika daripada menambah bilangan anak.

“waktu anak sulung tak ketara sangat, yang kedua memang sangat ketara dan yang ketiga hilang tapi Alhamdulillah dapat balik.  Lagipun sekarang saya kembali menyanyi dan ada bisnes, jadi biarlah tumpu pada kerjaya terlebih dahulu.


Air Kelapa Bagus Untuk Wanita Hamil. Dr Ni Kongsikan Sebabnya

BENARKAH AIR KELAPA BAIK UNTUK WANITA HAMIL?

Air kelapa merupakan cecair isotonik yang menyegarkan kerana kaya dengan mineral elektrolit, seperti klorida, potasium, magnesium, natrium, dan kalsium.

Di samping itu, isi kelapa juga mengandung karbohidrat, vitamin C, serat, serta riboflavin. Jadi air kelapa diminum bersama isi kelapa, sangat baik untuk wanita hamil.

Jika ada yang melarang wanita hamil minum air kelapa dan isinya, sebenarnya itu hanya satu mitos. Air kelapa selamat diminum oleh wanita hamil, kerana bersifat natural dan tidak mengandungi bahan yang berbahaya untuk bayi dalam rahim. Ia lebih selamat berbanding dengan minuman berkafein atau bersoda.

Selain menghilangkan dahaga, air kelapa juga dapat mencegah dehidrasi kerana kandungan mineral elektrolitnya.

Ia juga mencegah jangkitan kuman pada saluran kencing. Minum air kelapa muda dapat mengelakkan jangkitan kuman (kencing kotor) berulang sepanjang kehamilan.

Ada pula yang mengatakan air kelapa dapat membuat rambut bayi lebih tebal dan kulitnya bersih. Namun ia belum terbukti secara ilmiah.

Meskipun sangat bermanfaat dalam meminum air kelapa, sebaiknya jangan berlebihan.

#HealthDrZubaidi


“Lama Tak Nampak Mira Senyum Macam Ni. Comelnya.” Baby Bump Mira Filzah Undang Perhatian, Warganet Titip Doa!

Tatkala empunya diri,Mira Filzah berkongsi berita diri sedang hamil, rata-rata peminatnya  menitipkan doa serta ucapan tahniah.

Bahkan, rata-rata teruja dan tak sabar menantikan perkembangan diri pelakon dan juga hos terkenal ini.

Terbaru, isteri kesayangan Wan Emir Wan Astar mencuri tumpuan ramai, apabila memuatnaik gambar bersama suami ketika menghadiri undangan perkahwinan rakannya.

Dalam gambar tersebut, jelas kelihatan ‘baby bump’ aktres jelita berusia 29 tahun itu mengundang perhatian ramai terutama peminatnya.

Malah, ramai memuji bakal ibu ni nampak cukup manis dan berseri walaupun tampil ringkas dalam persalinan jubah moden rona merah jambu.

Dalam masa yang sama, rakan selebriti dan peminatnya memuji kecomelan pelakon The Maid ini dan turut mendoakannya serta bayi dalam kandungan semoga sihat selalu serta dipermudahkan segala urusan sehingga melahirkan kelak.

Mira atau nama sebenarnya Nur Amirah Filzah Badioezaman kini telah memasuki fasa trimester ketiga. Untuk rekod, pasangan ini mendirikan rumah tangga pada 3 September 2020.

Follow dan subscribe Youtube Channel @BintangKecilMy
#BintangKecilMy #BintangKecil #KitakanJuara


“Comel Sebut Syungai, Pandai Anak Mat Saleh Ni Nyanyi.” Gelagat Anak Mat Dan Menyanyi Lagu 4 Dara Cuit Hati!

Jejaka mat saleh yang cukup dikenali dengan nama Mat Dan merupakan duta pelancongan bago negeri Terengganu. kepetahannya bercakap bahasa melayu dengan loghat Terengganu membuatkan ramai teruja.

Selain itu, Mat Dan yangs udah mendirikan rumah tangga turut memiliki dua cahaya mata yang cukup comel iaitu Muhammad Zayne dan Eydan Yusoff.

Meninjau akaun media sosial instagramnya, Mat Dan ada memuat naik satu video gelagat anak sulungnya, Zayne yang dilihat menyanyikan lagu Empat Dara.

Menerusi ruangan kapsyennya, Mat Dan memberitahu lagu tersbeut sudah seminggu melekat di kepalanya gara-gara Zayne yang asyik menyanyikannya.

Sememangnya suara Zayne sedap dan pernah dipui ramai sebelum ini apabila Mat Dan memuat naik video nyanyian anaknya itu.

Menerusi video lagu Empat Dara tersebut, Zayne dilihat sangat ceria dan seronok menyanyi. Tetapi apa yang melucukan apabila slangnya ketika menyebut sungai menjadi syungai begitu menghiburkan.

Bukan itu sahaja, Zayne juga menyebut ‘haa masuk’ begitu menghiburkan. Tak sangka anak mat saleh ini pandai menyanyi, yang tak menahannya slang tu bukan main lagi kan.


“Mungkin kerana Kebaikan & Doa Mama, Allah Melindungi Mata Kanan Saya” Fasha Sandha

Sebelum ini kita dikejutkan dengan berita pelakon, Fasha Sandha yang mengalami kecederaan di bahagian matanya ketika menjalankan penggembaran pada minggu lalu.

Setelah beberapa hari, akhirnya aktress jelita ini munculkan diri di sosial media, iaitu di laman Instagram dengan mengucapkan kata syukur dan terima kasih kepada ibunya, Hatijah Tehman atas doa-doa yang tidak putus dizahirkan buatnya sepanjang berada dalam kesakitan itu.

“Assalamualaikum. Kali ini menaip menggunakan sebelah mata. Mujur mata kanan masih sihat sempurna. Pertama kali, syukur Alhamdulillah, terima kasih buat Mama. Mungkin kerana kebaikan dan doa-doa mama, Allah melindungi mata kanan saya.

“Juga saya pasti doa daripada suami, anak-anak saya, keluarga, peminat, sahabat, jiran-jiran dan kucing-kucing peliharaan saya. Saya terus kuat.

“Saya tidak pernah rasa tertekan. Tidak mahu menyalahkan sesiapa. Saya anggap Allah ingin saya berehat seketika. Ya, lapan hari yang begitu panjang buat saya” tulisnya.

Malah, Fasha yang sering memegang watak air mata ini mengakui bahawa ini pertama kali dalam hidupnya duduk di wad akibat kecederaan.

“Pertama kali admitted di hospital kerana cedera. Pertama kali menggunakan personal medical card dan personal insurans yang saya ambil sejak tahun 2004.

“Saya tak pernah bermalam di hospital kecuali ketika bersalin. (Itu pun hanya satu malam),” jelasnya di ruangan kapsyen.

Jelas Fasha lagi, dia akur dan reda atas ketentuan yang Maha Berkuasa atas kemalangan yang telah berlaku ini, namun diselubungi rasa bersalah atas tanggungjawab yang terkendala.

“Iya, ‘benda nak jadi’. Apa kita boleh buat.. Kita cuba sehabis baik, kita buat yang terbaik.. tapi kemalangan tetap terjadi. Dalam hati saya hanya fikirkan tanggungjawab yang masih tertangguh.

“Malah pada hari kejadian, saya hanya fikir ingin habiskan tugas. Tapi Fieza, Encik Along Kamaludin dan doktor tidak mengizinkan. Dikala kesakitan, baru kita sedar siapa yang betul-betul sayangkan kita.

“Kepada yang bertanya, keadaan saya ketika ini fizikal luar mata dan bengkak telah beransur pulih. Tulang mata kiri saya patah, ada tisu, muscle dan darah beku.

“Walau begitu, saya tetap bersyukur mata kanan masih sihat sempurna dan banyak lagi nikmat kebaikan yang diberikan pada saya daripada ujian ini.. Saya dah boleh discharge hari ni Alhamdulillah,” tambahnya.

Sebelum ini, Fasha dilaporkan mengalami kecederan di mata kiri sehingga tulang patah ketika menjalankan penggambaran drama TV3 Anak Tuan bersama pelakon gandingan, Azhan Rani.

Sumber : Instagram Fasha Sandha


Nak Bahagia Kena Luah, Jangan Diam Ajer. Nanti Makan Diri.

Nak bahagia sebenarnya mudah jika pandai pasangan saling memahami antara satu sama lain.

Bukan hanya berdiam diri jika rasa ada yang terbuku di hati.

Natijahnya, beri impak kepada kehidupan pasangan.

Ikuti perkongsian ini.

Malas nak gaduh, baik diam je. Dari bercakap, lebih baik diam. Kalau bercakap pun asyik bergaduh je, baik tak payah cakap.

Nampak macam jalan penyelesaian kan? Mungkin pada permulaan akan rasa lega sedikit atau keadaan tegang nampak macam reda. Tapi sebenarnya tidak.

Mungkin dalam 1 atau dua hari, pasangan kembali bercakap, mungkin juga ada yang ambil masa lama sedikit.

Namun, ada pasangan yang menjadikan “tidak bercakap” ini sebagai habit. “Jalan penyelesaian” yang akan dibuat setiap kali ada perselisihan faham.

Saya sendiri pernah lalui zaman ini. Kami tidak akan bercakap dalam beberapa ketika. Kemudian saya atau isteri yang akan mengalah.

Tetapi lama kelamaan, ianya makin mengambil masa yang lebih lama untuk kembali pulih dan lama-kelamaan, ia membuatkan saya lebih tertekan.

Ianya umpama satu ketegangan atau seperti keheningan yang kuat apabila kita duduk di dalam tempat yang senyap. Pada mulanya rasa ok, tenang. Tetapi makin lama, makin bising, makin lama makin sakit hati, makin lama makin tidak tenang dan gundah gulana.

Dari kesedaran itulah saya dan isteri tidak lagi mengamalkan “tidak bercakap” ini. Segala perselisihan faham kami akan selesaikan terus dengan perbincangan dan pujukan.

Kami tidak akan biarkan ego masing-masing menguasai perhubungan kami. Kerana ego ini sampai bila pun tidak akan ada kesudahan. Yang rasa menang sebenarnya kalah, yang kalah tidak akan rasa dia kalah.

Apakah yang memburukkan “tidak bercakap” ini? Mula-mulanya dari segi komunikasi. Kita semua tahu komunikasi ini penting dalam perhubungan. Apabila pasangan diam, bermakna tiada komunikasi. Apabila tiada komunikasi, akan jadi salah faham dan sebagainya.

Kemudian, apabila habit itu berterusan, tempoh pulih perselisihan faham itu akan jadi makin lama. Keadaan akan menjadi sentiasa tegang dari dari diam boleh membawa kepada pergaduhan kecil dan seterusnya lebih besar.

Tidak bercakap juga bermaksud masalah itu tidak diselesaikan dan dipendam. Masalah yang tidak selesai akan menimbun di dalam kolam kebencian. Mulanya sedikit, lama-lama jadi bukit.

Kadang-kadang kita pelik pasangan boleh bergaduh disebabkan benda yang kecil. Contohnya kehilangan alat kawalan jauh tv. Geleng kepala kan? Boleh menjerit-jerit bergaduh bagai nak rak disebabkan benda sekecil itu.

Tetapi percayalah yang ia bukannya disebabkan alat kawalan jauh tv tu. Ianya kerana kolam kebencian tu dah penuh kerana ditimbun-timbun dengan masalah yang tidak diselesaikan.

Apakah punca tidak bercakap ini?

1. Malas untuk selesaikan masalah.

2. Sudah biasa dibesarkan dengan suasana yang tidak menggalakkan ekspresi diri.

3. Ego yang tinggi.

4. Tidak memaafkan.

5. Tidak boleh menerima kesalahan.

Bagaimana nak elakkan tidak bercakap ini dari menjadi kanser dalam perhubungan?

1. Mengalah. Tak kira anda betul atau salah. Mengalah tak bermaksud kalah. Mengalah bermaksud anda sayangkan perhubungan itu dan berdoa semoga dia akan faham suatu hari nanti.

2. Jangan biarkan tidak bercakap ini terlalu lama. Sejam dua cukup kalau panas hati sangat. Jangan lebih dari itu.

3. Jika anda seorang suami, peluk dan pujuk isteri tu. Kadang-kala itu sahaja yang mereka perlukan.

4. Jangan campur aduk masalah lain dalam masalah yang baru menjadi perselisihan faham itu. Nanti benda kecil pun nampak besar. Nanti tak bercakap kejap pun akan jadi lama.

5. Jangan biarkan pasangan yang suka diam mengawal arah tuju perhubungan anda. Pecahkan ego itu dengan tidak melayan diam itu. Buatlah seperti biasa setelah berterus-terang dengan pasangan.

6. Memaafkanlah jika perselisihan faham itu perkara yang kecil. Jangan dibiarkan dan disimpan.

Dalam perhubungan dan perkahwinan, kita tidak akan terlepas dari konflik, ketegangan dan salah faham. Jangan dibiarkan masalah itu datang dan “pergi” kerana ia sebenarnya tidak pergi. Bayangkan pada waktu tidak bercakap itu terjadi apa-apa pada pasangan. Allah. Pasti menyesal tak sudah kan?

Akhir sekali. Jika biarkan ianya berterusan, hati akan jadi semakin tawar dan bosan. Apabila ianya kerap terjadi, penghujungnya ialah perhubungan toksik dan mungkin akan terdetik akar-akar perpisahan.

Perlu ingat yang siapa betul dan siapa salah itu bukannya 100% penting. Yang salah sebenarnya dah tahu dia salah. Cuma dia malu nak mengaku je.

Selesaikan segala salah faham dengan bercakap dan berbincang dengan pasangan. In Shaa Allah perhubungan akan menjadi lebih tenang.

Semoga bermanfaat. Kongsikan jika anda suka berkongsi perkara yang baik-baik.

Kredit: Akhtar Syamir


Generasi Milenial Dikatakan Paling Mudah Sakit. Kena Didik Anak Hidup Sihat. Alert Info Doktor Ini.

Generasi milenial seringkali dianggap sebagai generasi yang beruntung kerana berada dalam zaman perkembangan teknologi yang luar biasa. Sayangnya, pakar kesihatan mendapati bahawa generasi ini sebagai generasi yang paling mudah sakit dan memiliki risiko mati muda paling tinggi dibandingkan dengan generasi-generasi sebelumnya.

Laporan yang dikeluarkan oleh Blue Cross Blue Shield menyebut generasi milenial mempunyai jumlah yang mati muda lebih banyak berbanding dengan generasi lain. Mereka mengalami pelbagai jenis masalah kesihatan dan lebih cenderung untuk membelanjakan lebih banyak wang merawat masalah kesehatan.

Sebagai informasi, Blue Cross Blue Shield adalah salah satu syarikat insurans yang mempunyai lebih dari 100 juta orang yang berdaftar di Amerika Syarikat. Mereka mengeluarkan data ini setelah melakukan analisis bersama dengan Moody’s. Hasil dari penelitian ini kemudian diberikan ke Centers for Disease Control and Prevention (CDC), badan berautoriti yang mencegah dan mengendalikan pelbagai penyakit di Amerika Syarikat.

Kesimpulan dari data amat mengejutkan kerana dijangkakan sepuluh tahun akan datang, akan berlaku peningkatan kira-kira sebanyak 40% kematian dalam usia yang akibat pelbagai jenis penyakit. Akhirnya dibimbangi, mereka tidak mampu membiayai rawatan untuk masalah kesihatan mereka kerana kos yang semakin meningkat.

KEMURUNGAN ANTARA PUNCA

Antara masalah kesihatan yang sering dihadapi oleh generasi milenial ini adalah kemurungan, kemalangan dn kecederaan akibat kemurungan, kekurangan nutrisi (akibat tiada selera untuk makan makanan yang sihat) akibat gangguan kemurungan dan penyalahgunaan ubatan/dadah (akibat kemurungan).

Sebagai contoh, dalam tahun 2014 hingga 2017, jumlah pengidap masalah kemurungan di kalangan generasi milenial meningkat hingga 30 peratus. Kes bunuh diri, pembunuhan yang melibatkan masalah kemurungan, dan akibat penyalahgunaan ubat dan dadah akibat kemurungan semakin meningkat.

Ramai saintis menyebut ada beberapa cara yang boleh kita lakukan agar berada dalam keadaan lebih sihat. Antaranya:

1. Memperbanyakkan Pengambilan Sayuran Hijau
Sayuran hijau mempunyai kandungan mineral, vitamin, dan antioksidan yang tinggi dan mampu memperkuat sistem ketahanan tubuh dan menyihatkan saluran penghadaman. Ketahanan tubuh sendiri akan bertambah baik apabila system penghadaman kita menjadi bertambah baik. Kesihatan fizikal dan mental akan meningkat.

2. Selalu Berehat dengan Cukup Setiap Malam
Salah satu faktor yang membuatkan generasi milenial mudah sakit adalah tidak mendapatkan waktu tidur yang cukup setiap malam. Tak hanya karena faktor pekerjaan, ia juga boleh disebabkan oleh amalan bersukan, bermain gajet elektronik, menonton program di televisyen, dan hal-hal lain yang dilakukan pada waktu malam. Kurang rehat pada waktu malam ( dan tidak cukup tidur) akan mengganggu system daya ketahanan tubuh dan akan menyebabkan mendapat penyakit kronik pada waktu yang muda.

3. Rajin Melakukan Aktiviti Fizikal
Tidak dapat dinafikan bahawa melakukan aktiviti fizikal akan membuat kita menjadi lebih sihat dan tidak mudah mendapat penyakit. Lakukan setidaknya 30 minit setiap hari di waktu siang bagi mengatasi stres dan keradanganyang menjadi sumber utama berbagai macam masalah kesihatan.

Melakukan aktiviti fizikal juga akan membuatkan peredaran darah meningkat, menurunkan tekanan darah dan kolesterol, memperbaiki fungsi hormon, sekaligus memperkuatkan sistem daya tahan. Kita akan dapat mencegah diabetes, kanser, penyakit jantung, stroke, dan lain-lain jika rutin melakukannya. Tetapi lakukan pada waktu siang dengan mengikut kadar kemampuan kita.

4. Mendapatkan Bekalan Lemak Sihat dengan Cukup
Pastikan untuk kita mengambil makanan yang mempunyai kandungan kandungan minyak sihat (yang mengandungi omega 3) yang tinggi seperti ikan salmon, ikan tuna, dan kuning telur. Mengamalkan suplemen lemak sihat seperti minyak zaitun dan vitamin E juga boleh dijadikan pilihan untuk memperbaiki kesehatan tulang, jantung dan saluaran darah, serta sistem daya tahan tubuh. Kita juga sangat disarankan untuk menikmati sinar matahari pada waktu pagi setiap hari untuk memastikan tubuh mempunyai vitamin D yang mencukupi.

5. Tidak Merokok
Merokok adalah sumber dari pelbagai jenis penyakit kronik dan ia seharusnya dihindari. Begitu juga pengambilan alcohol, ubat-ubatan penenang yang berlebihan dos dan penyalahgunaan dadah.

Semoga ia bermanfaat.

Sumber: Smoothers, Hannah. 2019. Millennials Will Get Sick and Die Faster Than the Previous Generation. (Dibaca pada 8 November 2019)


Hasrat Nak Beli Emas Lelong, Wanita Rugi RM2,499. Rupanya Dengan Cara Ini Ditipu ‘Penjual Emas’.

Apabila sebut mengenai emas, ramai yang teruja ingin membelinya sebagai aset untuk jangka masa panjang.

Lazimnya barang kemas dibeli di kedai emas yang mempunyai banyak pilihan dan jual beli lebih dipercayai.

Namun kini, pembelian emas secara online semakin rancak dilakukan dimedia sosial. Biarpun ada yang memuji cara ini mudah, namun ada juga yang sudah ‘terkena’ setelah barang yang ditempah tidak sampai.

Begitulah nasib yang dialami oleh seorang wanita yang merupakan suri rumah apabila hasrat  melaram dengan memakai rantai tangan lipan kait dan gelang emas fesyen setelah didakwa ditipu oleh ‘penjual emas’ .

Belian di media sosial

Memetik laporan Sinar Harian, mangsa yang berusia 42 tahun dari Kota Sri Ahmad Shah di sini kerugian sebanyak RM2,499.  Ketua Jabatan Siasatan Jenayah Komersial Pahang, Superintendan Mohd Wazir Mohd Yusof berkata, mangsa dikatakan berminat untuk membeli barangan kemas itu (gambar di atas sekadar hiasan) selepas melihat satu iklan penjualan emas lelong yang diiklankan di laman sosial Instagram dengan nama kedai_emas.lelong916official.

“Mangsa kemudian telah menghubungi nombor telefon yang tertera di media sosial berkenaan dan mahu membeli rantai tangan lipan kait seberat 64.88 gram dan gelang emas fesyen seberat 17.48 gram dengan harga berjumlah RM2,499.

“Selepas mengadakan perbincangan, mangsa bersetuju untuk membeli dan telah membuat tiga transaksi bayaran ke dua akaun diberikan suspek.”

Oleh kerana masih tidak menerima barang kemas yang dibeli walaupun telah membuat pembayaran, mangsa telah membuat laporan polis di Ibu Pejabat Polis Daerah Kuantan.

Keluarga: Hati-hati semua ketika membuat pembelian barang kemas secara online.

Jom turut serta bersama e-keluargagader Bonding Day #dirumahaje secara virtual!
Bukan sahaja dapat eratkan hubungan dengan keluarga tersayang, tapi boleh lakukan aktiviti yang menceriakan bersama-sama. Hadiah menarik menanti anda sekeluarga!


Bila Anak Sukar Nak Belajar, Ini Tip Nak Buat Anak Rajin Belajar Di Rumah

Bagaimana cara agar anak minat belajar meningkat? Tentu ibu bapa mencari tipnya. Ikuti cara seperti berikut. Boleh cuba!

Tip Ibu Bapa

1 – Ruang Belajar
Menghias ruang belajar anak sangat penting untuk menarik perhatian anak. Menghias/menyusun ruang belajar yang baik dan tepat, akan mendorong minat belajar anak menjadi lebih baik.

Rasa nyaman itu penting, disaat anak sedang cenderung malas belajar, disinilah peranan ibubapa untuk membangkitkan mood belajar seorang anak.

Salah satunya adalah dengan cara menghias dan menyusun ruang belajar anak supaya lebih nyaman dan menyeronokkan.

2 – Pemilihan Warna
Pemilihan warna yang sesuai amatlah membantu membangkitkan mood belajar anak-anak. Warna ruang belajar yang suram hanya menghilangkan Mood belajar anak seterusnya anak akan mula bosan dan hilang fokus belajar.

Warna dinding dan perabot boleh dipilih menggunakan warna-warna ceria. Lihat sahaja di google banyak contoh-contoh warna ceria mahupun ruang belajar yang menarik.

3 – Wangian membangkitkan ‘mood’ belajar
Siapa yang tidak suka wangi-wangian?? Semua orang pun sukakan. Begitu juga anak-anak. Manusia dikurniakan 5 deria iaitu melihat, mendengar, gerak, bau dan rasa.

Pilih wangian yang menyegarkan dan menenangkan akan mambangkitkan mood belajar anak-anak dirumah. Ini namanya kita merangsang deria bau secara terancang.

4 – Luangkan masa bersama
Usaha luangkan masa bersama anak ketika dia belajar. “Macammana nak teman, saya sibuk kerja” , “Saya nak teman tapi saya tak pandai nak ajar dia”

Teman anak belajar tidak memerlukan kita ada sepanjang masa anak belajar. Teman anak belajar tidak memerlukan kita ada ilmu setinggi Diploma, Ijazah, Master dan Phd. Cukuplah Ada bersama mereka sesekali sewaktu mereka belajar sudah memadai buat anak.

Apa faedahnya teman anak :

Dapat bantu anak dalam pelajaran (bila tahu).Dapat beri semangat dan sokongan pada anak.Anak akan rasa dia diberi perhatian oleh ibubapa.Dapat tunjukkan betapa kita juga minat belajar dan anak akan belajar nilai tersebut.Anak akan belajar dalam keadaan emosi yang baik.

Sumber: mohdrizalrais.com


Tak Dapat Tahan Sedih, Chef Wan Menangis Di Konti “Dalam Kehidupan Kita Hanya Ada Satu Mak & Ayah”

Cef selebriti, Datuk Redzuawan Ismail, 66, atau lebih dikenali sebagai Chef Wan tidak dapat menahan sebak apabila lagu Kasihnya Ibu diputarkan di satu konti radio baru-baru ini.

Ia selepas Chef Wan berkongsi cerita mengenai pemergian arwah ibunya, Allahyarham Noraini Abdullah yang meninggal dunia, pada 12 Januari lalu.

Dan keadan bertukar pilu apabila lagu nyanyian Biduanita Negara, Datuk Sharifah Aini diputarkan.

Hantaran itu di kongsi menerusi Instagram Buletin FM ketika program Catch Up Bicara Petang Close Up Bersama Datuk Chef Wan di aplikasi Audio plus.

Ketika temu bual berlangsung, Chef Wan mengakui bukan mudah untuk seseorang itu berdepan dengan kehilangan insan yang tersayang, namun sebagai manusia itu adalah lumrah dalam kehidupan yang perlu diterima.

“Dalam hidup ini, memang ada saat kita gembira dan bersedih dan itu adalah lumrah dalam kehidupan. Sama ada kita suka mahupun tidak.

”Apa yang penting ialah pengajaran yang kita dapat dari hidup ini untuk menjadi orang yang baik dan bertanggungjawab.

“Dalam kehidupan ni kita hanya ada satu mak dan satu ayah, dan sebab itu ketika pengebumian orang tengok saya tenang, rilek je. Dah balik tu barulah saya rasa sangat sampai hari ni kan?

“Sebab saya tahu macam mana kita sedih pun, saya akan kata dekat diri saya sendiri, yang saya dah jaga mak saya sehabis baik. Jadi saya fikir daripada saya sedih, tertekan dan selalu menangis kerana apa sahaja yang saya buat macam makan lontong dan sebagainya, itu secara tidak langsung membuatkan saya teringat dekat mak saya,” katanya.

Menjengah di ruangan komen, rata-rata rakan artis dan warganet di luar sana turut berdukacita melihat Chef Wan, malah ada yang dapat merasai kesedihan yang dialami akibat kehilangan insan tersayang.


“Oh Melting, Seronoknya. Berbunga-Bunga Hati.”  Pertama Kali Anak-Anak Beri Kad Ucapan Hari Ibu Buat Wawa Zainal Sebak!

Meraikan ibu bukan hanya pada Hari Ibu sahaja, sebaliknya boleh dilakukan bila-bila masa waima setiap hari pun. Kerana ibu adalah insan yang sanggup berkorban mengandung dan melahirkan kita. Menempuh segala ujian dan dugaan.

Walaupun tidak meminta balasan, namun lihatlah bagaimana berserinya wajah dan senyuman tatkala diraikan oleh anak-anak. Ingatan anak-anak itu membuatkan ibu rasa dihargai.

Demikian dengan pelakon dan usahawan muda Wawa Zainal yang terharu dengan ucapan dan penghargaan yang diberikan oleh anak-anaknya.

ohhh melting 😩 my first year anak ucap hari ibu🤣 seronok nya.. berbunga2 hati..

ibu2 mmg cemni eh🤭

Perkongsian yang dimuat naik Wawa itu membuatkan ramai yang terharu dan memuji ‘effort’ yang ditunjukkan anak-anak Wawa.


“Comel, Bulat Muka & Matanya. Ada Iras Abang Osama.” Baru Berusia Tiga Bulan, Ramai Puji Kecomelan Anak Jamal Abdillah

Memilih nama yang cukup indah, Nur Azura Yamani, Datuk Jamal baru-baru ini berkongsi wajah puteri pertamanya yang kelihatan putih serta gebu seperti ibu dan bapanya.

Menerusi laman sosial Instagram, Isteri Jamal, Datin Zai Izzati Khairuddin, 25, memuat naik beberapa foto puterinya yang sangat comel.

“Dah tiga bulan dah #nurazurayamani. Alhamdulillah syukur. Semoga membesar dengan sihat ye yayang momi,” tulis Zai sebagai kapsyen.

Baru berusia tiga bulan, Nur Azura mencuri perhatian dengan bentuk mata yang bulat, rambut yang lebat serta badan yang bersemangat.

Rata-rata melahirkan rasa teruja dan geram dengan kemontelan puteri sulung pasangan ini.

Jamal juga menerusi perkahwinan sebelum ini mempunyai dua orang anak lelaki iaitu Osama Yamani, 18, dan Ahmad Zaki Yamani, 13 tahun.

Selepas kali terakhir menimang anak sekitar 13 tahun lalu, legenda seni tanah air itu berkata, beliau bersedia untuk menguruskan bayi kecil.


Sekolah Tutup, Pengusaha Bas Sekolah Ini Buka Gerai Jual Burger, Tampung Perbelanjaan Keluarga.

Ekoran pandemik covid-19, ramai antara kita terkesan akibat wabak ini. Ada yang kehilangan pekerjaan, gaji yang dipotong, perniagaan terjejas dan ada juga terpaksa menutup perniagaan.

Nyata, impaknya begitu ketara apabila pendapatan untuk menyara keluarga terjejas. Namun, tidak boleh berpeluk tubuh dengan mengharapkan bantuan kerajaan semata, kehidupan harus diteruskan.

Menurut beliau sebelum ini abangnya mengusahakan perkhidmatan bas sekolah di kawasan Subang bestari Shah Alam, Selangor kini terjejas ekoran menutupan sekolah bagi mengelak penularan wabak ini.

Kini bagi menyara kehidupan keluarga, sebagai sumber pendapatan meneruskan kehidupan bagi menyara anak-anak dan keluarga, abangnya telah membuka gerai menjual makanan seperti burger dan roti John di kawasan Subang Galaxy,Shah Alam Selangor.

Jelas, situasi sekarang ini, biarpun sukar, jika kita berusaha, pasti ada rezeki buat keluarga. Percaya kepada rezeki tidak salah alamat, pasti ia datang mencurah tanpa kita duga.

Moga kisah ini menjadi inspirasi buat yang mengalami kesukaran kini, Usah berduka, pasti ada jalan bahagia buat keluarga.

Ikuti perkongsianya.


“Alhamdulillah Dia Lah Yang Terbaik Yang Allah Kirimkan Buatku Untuk Menjadi Imam Serta Khalifah Dalam Keluargaku.” Serina Redzuawan Pilih Pegawai Polis Pasangan Hidup.

Kebahagiaan adalah perasaan yang berhak dimiliki semua orang. Siapa yang tak ingin bahagia? Tentu saja semua orang selalu inginkan kebahagiaan.

Kecundang rumahtangga pada perkahwinan yang pertama tidak bermakna tidak boleh bahagia. Begitulah situasi yang dilalui oleh pelakon Serina Redzuawan, 38.

Sebelum ini Serina pernah mendirikan rumah tangga dengan Gavin Edward O’luanaigh atau nama Islamnya Salahudin Ghafar pada 2010.

Hari ini, menerusi muat naik di Instagram miliknya Serina berkongsi berita gembira telah bergelar isteri kepada seorang anggota polis dikenali sebagai Aidid. Perkahwinan ini adalah yang kedua buat Serina.

Anak Datuk Redzuawan Ismail atau Chef Wan berkata, majlis pernikahannya itu dibuat secara tertutup dan bersyukur akhirnya dipertemukan dengan jodoh yang terbaik buatnya.

Bismillahirahmanirahim, sempena hari jumaat penuh keberkatan, dengan penuh kesyukuran ke hadrat Allah SWT, Serina nak umumkan i dah selamat mendirikan masjid bersama Suami majlis nikah kami secara tertutup sahaja. Alhamdulillah diselesaikan yg wajib dahulu, benar jodoh pertemuan, ajal maut itu rahsia Allah, kita yg lahir di bumi semuanya dah tertulis di Kitab Loh Mahfuz,Alhamdulillah dia lah yg terbaik yg ALLAH kirimkan buatku untuk menjadi imam serta khalifah dalam keluargaku.Terima kasih Papa merestui perkahwinan kami, inshaAllah lepas raya kita buat kenduri doa selamat dan makan di restoran Papa ya. Terima kasih juga kepada keluarga serta sahabat yang tak putus beri Serina & Aidid semangat serta doa. “SAYANG TERIMA KASIH TERIMA I SEADANYA DAN KITA SALING MELENGKAPI KEKURANGAN MOGA MENDAPAT REDHA ALLAH SWT AMINN..


Dr Ni Kata Sesiapa Pun Berisiko Dapat Apendiks & Bukannya Sebab Termakan Biji Cili Atau Biji Jambu. Sila Takenote!

Sejak kecil lagi kita selalu dimomokkan kesan biji cili atau biji jambu sebagai penyebab apendiks. Dek kerana itu menyebabkan ada yang takut makan pedas, bimbang kesannya pada kesihatan.

Pun begitu, sebenarnya betulkah atau sekadar mitos sahaja?

Mengetahui jawpan yang lebih tepat, jom kita baca perkongsian daripada seorang doktor ini diakaun facebook. Menurut Dr Zubaidi, “Sebenarnya tiada kajian saintifik membuktikan apendiks disebabkan pemakanan apatah lagi dikaitkan dengan cili dan jambu batu. Mungkin ia hanya petua masyarakat terdahulu yang melarang pengambilan cili dan jambu batu kerana boleh menyebabkan sakit perut. Namun dari sudut perubatan ia tidak dapat dibuktikan.”

Untuk lebih detail lagi jom baca perkongsian penuh daripadanya di bawah ini.

BENARKAH BIJI CILI BOLEH JADI PUNCA APENDIKS?
Kita sering dimomokkan dengan kata-kata jangan makan cili atau biji jambu batu kerana boleh menyebabkan apendiks. Larangan ini sering bermain dalam fikiran sehingga wujud rasa takut setiap kali ingin mengambil makanan pedas.

Sebenarnya tiada kajian saintifik membuktikan apendiks disebabkan pemakanan apatah lagi dikaitkan dengan cili dan jambu batu. Mungkin ia hanya petua masyarakat terdahulu yang melarang pengambilan cili dan jambu batu kerana boleh menyebabkan sakit perut. Namun dari sudut perubatan ia tidak dapat dibuktikan. Malah sesiapa saja berisiko mengalaminya walaupun tidak makan biji makanan seperti yang dinyatakan.

Hakikatnya, segala makanan yang keras seperti biji cili dan sebagainya akan hancur di dalam perut disebabkan oleh asid perut. Selepas hancur sepenuhnya, barulah ia akan masuk ke usus untuk proses pembuangan najis.

Jadi, pemakanan bukanlah punca radang apendiks. Tetapi, apakah punca sebenar ia berlaku?

Radang apendiks (appendicitis) bukanlah sejenis penyakit tetapi satu keadaan di mana pundi apendiks (vermiform apendiks) tersumbat. Untuk anda yang belum tahu, ia adalah satu struktur berbentuk tiub yang terletak pada bahagian pemulaan usus besar. Walaupun begitu, fungsi sebenar organ ini masih belum dapat diketahui dengan tepat.

Mengapa ia boleh tersumbat jika bukan sebab pemakanan? Ia adalah disebabkan oleh bukaan apendiks menuju ke tiub besar atau sekum tersekat. Sekatan ini mungkin berlaku akibat lendir tebal dalam apendiks atau serpihan najis keras daripada tiub besar termasuk ke pundi apendiks. Inilah punca sebenar radang apendiks berlaku.

Selain itu, keadaan ini juga boleh berlaku berpunca daripada jangkitan bakteria. Ia sering menyerang golongan muda sekitar usia 10 hingga 30 tahun. Jadi, jangan sesekali beranggapan bahawa orang yang masih mudah tidak boleh mengalaminya.

Untuk merawatnya, doktor hanya akan beri pesakit antibitiotik untuk melegakannya. Jika masih tidak pulih, cara terbaik untuk menghilangkannya adalah melalui pembedahan membuang pundi apendiks (apendektomi).

Sekiranya kita telah terkena radang apendiks, cara yang terbaik untuk menghilangkan kesakitan yang dialami adalah dengan melakukan pembedahan apendiks kerana ia juga adalah satu-satunya teknik yang telah diperakui oleh kebanyakan pakar kesihatan.

Untuk pengetahuan anda, pembedahan ini turut dikenali sebagai appendectomy. Caranya, doktor boleh melakukannya dengan dua cara iaitu pembedahan membelah perut secara terbuka dan laparoskopi (membelah perut dengan ukuran yang kecil dan memasukkan kamera untuk melihat ke dalam). Namun, ia bergantung kepada saiz tumor pada bahagian apendiks itu sendiri. Sekiranya ia terlalu besar, pembedahan major terpaksa dilakukan dalam usaha untuk membuangnya.

Kesimpulannya, punca sebenar radang apendiks ini adalah penyumbatan di dalam saluran apendiks seperti yang dinyatakan. Walaupun begitu, pemakanan tidak boleh dianggap sebagai antara punca utamanya kerana masih tidak ada kajian kukuh yang mengatakan sedemikian

Sedar tak sedar, bulan depan dah masuk bulan Ogos tau, bulan Kemerdekaan Malaysia!

Sebagai rakyat yang cintakan tanah air, mesti anda ada cara tersendiri nak eskpresikan rasa cinta dan bangga menjadi Anak Malaysia kan? Betul tak?!

Ehhh jangan cakap kat sini, simpan idea anda tu dan hantarkan kepada kami dengan menyertai Virtual Himpunan Saya Anak Malaysia!


2 Kaedah Tradisional Untuk Cantik, Serius Kena Cuba Ni, Berbaloi!

Cantik dengan solekan hanya bersifat sementara sahaja. Bila solekan di tanggalkan barulah rupa sebenar yang terlihat. Masa tu barulah boleh lihat kecantikan sebenar seorang wanita.

Selain mengamalkan penjagaan kulit wajah dan secara keseluruhannya dengan menjaga pemakanan dan pengambilan makanan tambahan, tak salah juga kalau kita nak cuba pelbagai petua. Biarlah seiring petua dan pemakanan. Baru hasil nampak lagi mantap!

Dua kaedah guna bahan semulajadi ini boleh kekalkan kecantikan sebenar kulit kita. Malah paling penting membantu mengatasi pelbagai masalah lain. Jom amalkan sama-sama.

Betik Rawat Kulit Mati
Macam tak percaya dengan kuasa betik ni. Tapi itulah hakikatnya. Kalau nak tahu, betik adalah antara bahan alami yang digunakan untuk mencantikan kulit. Ia boleh menanggalkan sel kulit mati dan mengurangkan masalah jerawat. Tapi macam mana nak cantikkan kulit dengan betik ni? Ikut petua ini.

Bahan-Bahan:
Betik
Air mawar

1. Pilih betik yang masak ranum.

2. Lenyek betik sehingga halus.

3. Tuangkan sedikit air mawar dan gaulkan lagi hingga sebati.

4. Kemudian lumurkan dan gosok perlahan pada wajah. Lakukan amalan ini setiap hari.

Rawat Mata Sembab
Tak hanya betik, kentang yang selalu kita gunakan dalam masakan pun ada banyak kelebihannya. Kentang paling berkesan merawat masa sembap. Nak rawat macam mana?

Bahan-Bahan:
Kentang

1. Gunakan ubi kentang yang segar.

2. Hiris nipis ubi kentang dan letakkan potongan tersebut di atas mata selama beberapa minit.

3. Basuh dan bilas muka dengan bersih.

4. Lakukan proses ini berkali-kali hingga mata kembali pulih.

Tak susah bukan? Kalau kita perasan memang banyak produk kecantikan menggunakan dua bahan ini sebagai bahan utama. Itu membuktikan kedua bahan ini memang terbaik dan mujarab. Selamat mencuba!


Turunkan Bacaan Darah Tinggi, Selain Makan Ubat Kena Cuba 9 Petua Ni!

Petua orang dulu memang banyak, lagi-lagi dalam hal penjagaan kecantikan dan kesihatan. Kalau hendak dihimpunkan,memang tidak terkira banyaknya.

Pun begitu, andai disenaraikan untuk membantu mengawal tekanan darah tinggi, ini antaranya sebagaimana yang disenaraikan oleh Ana Mahabu di akaun fbnya. Jom ketahuinya.

Rawatan Tradisional Untuk Penghidap Darah Tinggi

Untuk Penghidap Darah Tinggi Patut Cuba. Semoga disembuhkan oleh ALLAH S.W.T

Rawatan 1 : Ambil seikat daun kucai. Tumbuk lumat dan perah sehingga mengeluarkan air. Minum air tersebut setiap pagi selepas sarapan selama sebulan.

Rawatan 2 : Perahkan buah mengkudu masak dan ambil airnya dan tapis. Minumlah di waktu pagi sebelum memakan sesuatu. Amalkan selama seminggu berturut-turut.

Rawatan 3 : Ambil beberapa batang serai yang telah diketuk, rebus bersama 4 mangkuk air dan renehkan sehingga air rebusan menjadi semangkuk. Amalkan meminum air rebusan serai 2 kali sehari.

Rawatan 4 : Ambil 3 biji pisang kelat yang masak, diramas dengan kulitnya sekali dan ambil airnya dibuat minum.

Rawatan 5 : Ambil air kelapa muda segelas, dibubuh sedikit kopi dan sebuku garam jantan, kacau dan minum. Amalkan 2 kali seminggu.

Rawatan 6 : Jadikan pucuk betik sebagai ulam-ulaman ketika anda menikmati makan tengah hari mahupun malam.

Rawatan 7 : Jadikan daun sabung nyawa sebagai ulam-ulaman. Jika anda memakannya secara berlebihan, anda akan berasa mual, loya dan bagaikan hendak muntah. Ini disebabkan oleh cecair daunnya yang berfungsi menurunkan kandungan gula dalam darah.

Rawatan 8 : Daun pegaga boleh dibuat jus sebagai penawar darah tinggi anda.

Rawatan 9 : Ambil 2 biji epal hijau, buang kulitnya dan hiris nipis-nipis. Rebus dengan 2 cawan air sehingga empuk. Biarkan sehingga sejuk dan tapiskan airnya. Minum 2 kali sehari. Amalkan selalu walaupun tekanan darah tinggi anda menurun.


Bawa Empat Orang Anak Buat Umrah, Selain Beribadah Ni Rupanya Pengisian Aktiviti Boleh Follow!

Merancang untuk membawa anak-anak menunaikan umrah di Tanah Suci tentu ada sahaja ibu ayah yang teragak-agak. Bimbang anak-anak tidak dapat menyesuaikan diri untuk sentiasa  melakukan ibadah di Mekah dan Madinan.

Pun begitu, membaca perkongsian daripada pasangan suami isteri ini yang membawa empat orang anaknya yang berusia anggaran 11 tahun hingga 3 tahun, boleh dijadikan panduan.

Alhamdulillah kami sekeluarga dah selamat sampai. Ada yang tanya tips umrah bersama anak anak. Ini adalah kali ke 2 kami sekeluarga menunaikan umrah bersama anak anak. Bezanya dulu anak 2 sekarang anak 4 dan pengalaman juga berbeza.

MasyaAllah tabarakAllah untuk posting ni saya berkongsi pengalaman umrah bersama 4 orang anak anak yang berumur 11 tahun, 8 tahun, 6 tahun dan 3 tahun. Semoga memberi manfaat buat korang semua yaa. Yang baik dari Allah, yang buruk dari diri saya sendiri.

Bismillah

Alhamdulillah kesihatan anak anak sepanjang umrah baik baik saja, tiada demam. Cuma hari ke 6-7 ada yang start batuk. Suhu di sana Mekah dalam 18°-25°c dan di Madinah dalam 11°-18°c. Di Taif lagi sejuk. Alhamdulillah pengalaman Allah jemput menjadi tetamuNya di musim sejuk. Sepanjang kat sana vitamin anak anak tak tinggal. Setiap hari wajib ambil black eldeberry termasuk dengan nose spray.

Untuk persiapan umrah bersama anak anak kecil ni saya dan suami biasakan mereka dengan berjemaah di Masjid/Surau kawasan rumah dulu sebelum mengerjakan umrah. Time Sabtu Ahad / cuti sekolah bawa berjemaah subuh, waktu bersekolah bawa Asar, Magrib dan Isya. Setiap hari biasakan ke Masjid untuk berjemaah. Alhamdulillah bila di sana anak anak biasa ikut ke Masjid.

Makan pon kena biasakan makan makanan berunsurkan arabbeqq. Alhamdulillah anak anak ni dalam bab makan Allah mudahkan walaupon hakikatnya mereka memilih makanan. Makan je apa yang disediakan. Ada kala disediakan makanan yang terpedas, tertawar, terlebih rempah, indo style, makan jee apa yang ada. Sebenarnya bila ada pilihan anak anak ni memang memilih tapi bila ada ditempat orang, terima dan makan jer. Selalu cakap kat diorang ni rezeki Allah bagi untuk hari ini. Dan siapa sangka, makanan yang paling diorang suka kat Mekah adalah Nasi UNTA. Sampai ke KL minta Nasi UNTA. Mana nak cariiii? Sape tahu bole share yee, nak bawa diorang makan

Fitness. Ini juga penting bila ada anak kecik. Kena tingkatkan stamina. Macam kami, si kecik bila dalam keadaan ramai orang selalu minta nak berdukung. Tawaf berdukung. Saie berdukung. Nak pergi makan berdukung. 90% nak berdukung. Stroller ada tapi untuk di Mekah tak dibenarkan bawa masuk dalam masjid terutamanya dikawasan Mataf.

Safety. Untuk memastikan anak anak tak terlepas jalan sorang di tempat sesak, kami pakaikan kids harness pada anak ke3 dan ke4. Time tawaf di Mataf pon pakai juga. Dan jangan lupa bawa sejadah sekali, kalau anak tidor boleh alas dengan sejadah. Sebab bukan semua kawasan solat ada carpet.

Aktiviti pula. Bila bawa anak kecik kecik dan ramai ni kena plan aktiviti diorang walaupon trip ni focus kepada beribadah. So aktiviti yang anak anak kami buat sepanjang di sana:
-Agihkan gula gula di Masjid. (Bawa dari KL)
-Bagi air zam zam pada orang orang yang sedang mengaji di Masjid.

-Bagi kucing jalanan makan. (Makanan kucing bawa dari KL).

– Melukis dan mewarna. Bawa persiapan dari rumah.

Bila ada masa sikit lepas Isya, kami bawa diorang ke kedai 3riyal. Bila ada masa lepas zohor/ asar bawa makan aiskrim untuk reward.

Aktiviti ziarah juga one of membantu hiburkan anak anak dan dapat mendedahkan anak anak tentang sirah nabi dan juga Islam.

So pendek kata kalau ada yang berhajat untuk bawa anak anak umrah, teruskan jerr.. ambil pengalaman ini. Nikmati moment dengan anak anak di tempat paling keramat di dunia. Dan jangan lupa minta anak anak doakan sepanjang di Tanah Haram, Tanah Suci Yang Aman. Doa mereka tiada hijab dan disana tempat mustajab doa.

Sekian perkongsian saya ini. Untuk bakal dhuyufurrahman bersama anak kecil, semoga penulisan saya dapat memberi sedikit manfaat. Lama tak menulis panjang panjang gini.

ARTIKEL BERKAITAN


Pa&Ma Baby Fiesta Sasar 100,000 Pengunjung. Tawar Platform Niaga Terbaik Kepada Vendor Di Malaysia

Permintaan tinggi terhadap barangan bayi, kanak-kanak dan ibu menjadi penanda aras kepada Majalah No.1 KeibuBapaan dan Pra Sekolah tanah air, hari ini melangkah jauh dengan penganjuran ekspo fiesta yang dikenali sebagai Pa&Ma Baby Fiesta 2019. Fiesta yang bakal berlangsung pada 2,3&4 Ogos 2019 di SACC Shah Alam bakal menjadi ekspo fiesta pilihan utama ibubapa tanah air dengan tawaran pada harga menarik!

Dengan 14 juta pengikut di media sosial dan digital menerusi 15 IP Nu Ideaktiv, Pa&Ma Baby Fiesta 2019 menyasarkan lebih 100,000 pengunjung  bakal mengunjungi ekspo ini hasil daripada promosi besar-besaran yang dijalankan. Pa&Ma sendiri juga merupakan jenama diyakini di kalangan pembaca, pakar perubatan, syarikat penawaran perkhidmatan dan pengeluar produk berkaitan dengan 3 juta pelayar portal Pa&Ma dan 1.3 juta pengikut di Facebook. Seterusnya, promosi diperluaskan lagi ke media-media lain termasuk papan iklan/billboard, radio dan Sinar Harian.

Peluang perniagaan promosi jenama dan barangan

Fiesta yang berlangsung selama tiga hari ini merupakan memberi peluang perniagaan yang lebih strategik kepada semua pembekal atau penjual barangan bayi untuk memasarkan produk di sini. Malah perniagaan atas talian amat dialu-alukan menyertai fiesta ini.

Menyedari akan kelebihan yang dimiliki, penganjur menawarkan ruang atau booth perniagaan kepada para pengusaha atau pengeluar produk bayi, kanak-kanak dan ibu untuk menempah booth jualan mereka di fiesta ini.

Pengurus Acara, Emma Masri, berkata, tawaran diskaun 10% diberikan menerusi pendaftaran awal atau Early Bird sehingga 25 Jun ini. Pengusaha boleh memilih tiga (3) kategori ruang niaga iaitu Gold, Silver dan Bronze.

“Diskaun 10% diberikan menerusi pendaftaran awal atau Early Bird sehingga 25 Jun ini.”

Antara brand yang turut bersama bagi meriahkan Ekspo fiesta ini adalah Tateh, Hospital Avisena & Coway.

#pamababyfiesta2019 #ekspoprodukbayi #babyexpomalaysia #babyexpo #pa&mafiesta #pa&maekspo #ekspofiestapa&ma

Majalah No.1 KeibuBapaan dan Pra Sekolah anjur expo bayi

Bemula daripada penerbitan majalah, kemudian menawarkan pakej majalah digital, seterusnya menguasai dunia online menerusi media sosial serta portal, disusuli dengan kejayaan cemerlang di televisyen Astro Prima iaitu rancangan  TV Pa&Ma dan terkini bakal menganjurkan ekspo bayi pula. Jelas Pa&Ma melalui satu  evolusi yang mengagumkan.

Tarikan menarik  sehingga harga RM1!

Fiesta anjuran yang mengangkat konsep fiesta dalam expo nyata berbeza daripada penganjuran ekspo lain. Selain menawarkan pelbagai produk jualan keperluan bayi dan ibu, fiesta turut dimeriahkan dengan banyak aktiviti menarik dan bermanfaat buat ibubapa dan juga anak-anak kecil.

Dalam pada itu, Emma menjelaskan bahawa ekspo ini yang berbeza sentuhannya berbanding lain kerana turut menerapkan elemen gaya hidup seimbang untuk para ibu yang bakal melahirkan. Fiesta sarat dengan informasi di samping keseronokan membeli belah menerusi tawaran diskaun sehingga 90%, hadiah-hadiah lucky draw dengan nilai keseluruhan RM18,000, tawaran harga RM1, belian awal dan banyak lagi menjanjikan kepuasan sebenar buat para pengunjung.

Aktiviti  menarik

1.Hadiah Lucky Draw Bernilai RM18,000 Keseluruhan

2.Fashion Show Ibu Hamil Anggun

3.Himpunan Super Hero Junior Party

4.Pertandingan Baby Merangkak Race

5.Super Hero Junior Party

6.Pertandingan Mewarna 4, 5 & 6 Tahun

7.Demo: Yoga Mama, Penyediaan Makanan Berpantang Ibu & Bayi

8.Seminar Membesarkan Anak Hebat Dengan Susu Ibu bersama Dato’ Dr.Hamid Arshat

9.Pelancaran Pa&Ma Community

10.Meet & Greet Hos PA&Ma TV

11.PERCUMA Pemeriksaan Kesihatan oleh Hospital Avisena


Rakyat Dapat Cuti Umum Isnin Depan (8 Jun) Sempena Hari Keputeraan Agong

Tentunya bila ada pengisytiharan cuti umum di Malaysia, semua antara kita akan berasa gembira dan teruja mendengar perkhabaran tersebut.

Isnin depan (8 Jun) diisytiharkan sebagai hari kelepasan am bersempena Hari Keputeraan Rasmi Yang di-Pertuan Agong Al-Sultan Abdullah Ri’ayatuddin Al-Mustafa Billah Shah.

Kementerian Sumber Manusia dalam satu kenyataan berkata pengisytiharan itu dibuat di bawah Seksyen 8, Akta Hari Kelepasan 1951 dan telah diwartakan pada 18 Mac lepas.

“Hari kelepasan am ini adalah termaktub sebagai hari cuti umum yang wajib diberikan kepada pekerja menurut Seksyen 60D (1)(a)(ii) Akta Kerja 1955 (Akta 265).

“Hari kelepasan am ini tidak boleh digantikan oleh tarikh lain dan pekerja yang diarahkan bekerja pada tarikh ini hendaklah dibayar gaji pada kadar bayaran bagi hari kelepasan am selaras dengan peruntukan Akta 265,” menurut kenyataan itu.

Daulat Tuanku! Jadi bolehlah kita rancang sebaiknya cuti yang ada untuk melakukan pelbagai aktiviti yang bermanfaat bersama keluarga.

Sumber: BERNAMA


Ibu Ayah Lenguh-lenguh Badan, Buatkan Minyak Urut Ni Agar Kembali Bertenaga!

Kasihan pula rasanya bila ibu ayah sering mengadu lenguh-lenguh badan, kalau dapat diusap dengan minyak dapat juga memberi kelegaan pada mereka. Untuk itu, alangkah baiknya juga jika minyak urut tersebut dihasilkan sendiri menggunakan ramuan-ramuan yang mudah didapati.

Nak tahu lanjut, ini dikongsikan di akaun fb Sarifa Redzuan II untuk manfaat bersama.

RESIPI MINYAK URUT WARISAN NENEK MOYANG UNTUK SAKIT BADAN LENGUH KEBAS

Minyak urut ini bantu redakan sakit badan,lenguh,kebas ,sejuk badan dan sebagainya.

Dulu bidan bidan lama masak minyak herba dengan tanak minyak. Ambil masa agak lama. Dan berbau sangat minyak tanak tu. Ibu ibu moden sekarang sudah tidak gemar minyak herba tanak.

Tapi minyak yang cikgu nak ajar ni sangat mudah dan tak berbau minyak tanak. Bau serai jer. Harum aihh!

Banyak khasiat minyak ni. Gunalah setiap hari sapu di seluruh kaki dan tapak kaki dan pakailah stokin baru tidur. Esok bangun badan rasa ringan sangat! Orang dalam pantang sangatla sesuai. Setiap hari sapu satu badan jadikan sebagai minyak param.

Eh,boleh guna urut pasangan, mak ayah. Cikgu ada share cara urut belakang dan kaki sebelum ni. Boleh rujuk balik teknik urut tu. Okaylah, Jom cikgu share resipi.

BAHAN BAHAN RESIPI RAHSIA MINYAK URUT TURUN TEMURUN

3-5 batang serai biasa di hiris
2 batang serai wangi (jika ada)
Halia sebesar setengah tapak tangan di hiris
1-2 batang kayu manis Ceylon (biasa pun boleh)
3 sudu besar lada Hitam
600ml minyak masak sunflower

CARA BUAT MINYAK URUT WARISAN

1. Tumbuk serai dan halia yang dihiris
2. Tumbuk kulit kayu manis dan lada hitam
3. Panaskan air dalam periuk
4. Masukkan minyak sunflower dalam bekas kaca yang kuat. Letakkan di atas air mendidih. Buat macam double boiler. Jaga sampai sampai air kering atau tercampur dengan minyak.
5. Masukkan semua bahan kedalam minyak sunflower itu dan kacau lawan jam sambil selawat dan bacalah doa doa sakit saraf, doa kesembuhan.
6. Masak sehingga 1 jam. Cukup masa tutup api biarkan sejuk sedikit tapis minyak dan simpan dalam bekas. Buang hampas serai semua.

Okay dah siap! Selamat mencuba semua.

Sumber :  Sarifa Redzuan II


Runsing Rambut Gugur Teruk Lepas Bersalin,  Ibu-ibu Boleh Cuba 7 Bahan Ni Pulihkannya!

Rambut yang gugur teruk selepas beberapa bulan melahirkan anak sememangnya buat ibu menjadi risau. Setiap hari ada sahaja gumpalan rambut yang memenuhi ruang. Buntu rambut makin menipis.

Boleh dikatakan setiap kali menarik rambut, segumpal helaian akan melekat di tangan. Itulah juga perkara yang berlaku setiap kali menyampu rambut. Adakalanya buat kita rasa bimbang.

Jangan bimbang kerana ia adalah masalah biasa bagi semua wanita. Apabila anak semakin membesar, masalah ini akan semakin berkurangan. Namun ibu boleh juga usahakan beberapa kaedah untuk merawatnya. Lima kaedah dengan rawatan dan petua alami ini adalah yang terbaik untuk mengatasi masalah ini. Jom cuba.

1. Lidah Buaya
Caranya: Gosokkan lendir dari lidah buaya pada rambut hingga ke kulit kepala. Biarkan selama 15 minit sambil membuat urutan pada kulit kepala. Kandungan tonik dan juga nutrisi lain di dalamnya berkhasiat membantu menyuburkan rambut.

2. Santan
Caranya: Ambil sedikit santan dan lumurkan pada seluruh rambut dan kulit kepala. Kemudian, tutup rambut dengan menggunakan tuala yang dipanaskan dengan air suam. Biarkan selama 15 minit dan bilas dengan air. Untuk menghilangkan bau santan, cuci rambut dengan syampu.

3. Minyak Zaitun
Caranya: Titiskan beberapa titisan minyak zaitun pada rambut dan kulit kepala selepas mencuci rambut. Urut selama beberapa minit dan biarkan semalaman. Cuci rambut dengan syampu sekali lagi keesokan harinya. Rambut akan jadi lebih halus dan lembut.

4. Minyak Kelapa dan Zaitun
Caranya: Campurkan kedua jenis minyak ini dan sapukan ke seluruh bahagian rambut bermula dari kulit kepala. Urut kulit kepala perlahan kemudian tutup dengan tuala. Biarkan selama dua jam kemudian basuh rambut seperti biasa.

5. Madu Asli
Caranya: Sapukan madu pada rambut dan kulit kepala. Urut dengan lembut dan kemudian biarkan selama beberapa minit. Bilas rambut dengan air bersih. Madu bertindak untuk merangsang pertumbuhan akar rambut dan mengatasi masalah keguguran rambut.

6. Saderi
Caranya: Ambil kira-kira 10 helai daun saderi. Tumbuk atau kisar sehingga halus. Sapukan pada keseluruhan rambut. Urut lembut kulit kepala selama beberapa minit dan biarkan selama satu jam. Kemudian, bilas dengan air bersih.

7. Kacang Hijau
Caranya: Rendam kacang hijau semalaman, tapis kacang hijau dan ambil airnya. Air kacang hijau bagus untuk merawat rambut gugur oleh itu, sapu ke seluruh kulit kepala dan urut perlahan. Amalkan tiga kali seminggu untuk kesan optimum.


Insiden Anak Hilang, Pat Candy & Edrie Hashim Dedah Miliki 2 Orang Anak Autisme

Sejak Gegar Vaganza musim kesembilan (GV9) bermula, banyak kisah-kisah peserta yang merupakan dalam kalangan selebriti kita dengar. Lebih-lebih lagi selebriti lama yang namanya jarang kita dengari meskipun lagu mereka sering dimainkan di radio mahupun sosial media seperti Youtube.

Tidak lagi berahsia, penyanyi Pat Candy dan suaminya yang merupakan pemain gitar dan juga komposer Edrie Hashim mendedahkan bahawa mereka memiliki dua anak lelaki autisme, Darren Haikal, 18 dan Dylan Hyder, 10.

Jika tidak disebabkan insiden kehilangan anak sulung, pastinya pasangan ini akan terus berahsia. Bukan malu ataupun tidak dapat menerima hakikat, namun mereka agak keberatan mendedahkan keadaan anak-anaknya kerana bimbang masa depan, selain kurang kefahaman mengenai autisme.

“Sebelum ini, kami merahsiakan keadaan Darren dan Dylan. Ini kerana beranggapan lebih baik merahsiakannya agar mereka tidak malu jika penyakit sembuh, suatu hari nanti.

“Namun, akhirnya saya dan Edrie sedar mereka tidak akan pulih. Pendirian juga berubah selepas peristiwa kehilangan Darren.

“Pada masa itu, kami sekeluarga dijangkiti virus Influenza dan perlu dirawat di hospital. Selepas pendaftaran, kami panik menyedari Darren hilang.

“Puas mencari akhirnya kami bertemu dengannya di sebuah stesen petrol berhampiran. Sejak itu, kami lebih terbuka mengenai keadaan Darren dan Dylan.

“Jika berlaku insiden sama, orang tahu harus menghantar mereka ke mana jika terjumpa,” cerita Pat kepada BH Online.

Berkongsi pengalaman menjaga dua anak autisme, Pat atau Nurul Nadhirah Patricia Robert berkata, kesabaran tinggi amat diperlukan kerana dua anaknya itu tidak mampu menguruskan diri sendiri.

“Sejak masih bayi hinggalah sekarang, saya masih lagi mandikan Darren. Malah, butang baju pun Darren tak pandai pakai.

“Ini juga antara punca saya menghilang dari radar seni. Saya mahu menjaga anak-anak.

“Sedangkan, ada ketika saya sendiri tidak tahan, apatah lagi orang lain.

“Dahulu, saya tak berapa faham mengenai autisme, namun, sekarang sudah ada banyak maklumat mengenainya.

“Saya ada menyertai kumpulan berkait rapat dengan autisme dalam Facebook. Di situlah banyak pengalaman dikongsi,” katanya.

Penyanyi yang pernah popular menerusi lagu Akan Ku Tunggu itu berkata, dia mulanya menganggap satu cabaran menjaga Darren dan Dylan.

“Namun, saya bersyukur Darren dan Dylan sihat dan masih berjalan ke sana sini. Saya melihat pengalaman orang lain yang ada antaranya anak terlantar,” katanya.

Sebagai ibu, wanita kelahiran Kuching, Sarawak itu berkata, ada ketika menaruh harapan anak-anaknya kembali pulih seperti anak lain hingga terbawa-bawa dalam mimpi.

“Saya pernah bermimpi rancak berbual dengan Darren. Ketika itu, perasaan saya sangat gembira kerana tak sangka akhirnya dapat bersembang dengannya.

“Malangnya, situasi hanya berlaku dalam mimpi. Apabila terjaga, saya cuba tidur dengan harapan mimpi akan sama akan berulang, namun hampa.

“Cuma, saya kasihan dengan Edrie. Ini kerana suami tidak dapat berbual dengan anak-anaknya seperti bapa lain disebabkan keadaan mereka,” luah Pat dalam nada sedih.

Terdahulu, Pat mendirikan rumah tangga dengan Edrie yang juga komposer dan ahli kumpulan Project Pistol pada 2002.

Darren disahkan austisme dan hyperaktif, manakala adiknya Dylan tidak pernah bercakap dan doktor mengesahkannya speech delay’ dan dikenali ‘autism spectrum’ sejak lahir.

Sumber : BH Online